
|  |  |
| --- | --- |
|  |  |
| **Mestna uprava**  **Sektor za finance in splošne zadeve**  **Oddelek za splošne zadeve in civilno**  **zaščito ter reševanje**  Slovenski trg 1, 4000 Kranj  T: 04 2373 110 F: 04 2373 114  E: [mok@kranj.si](mailto:mok@kranj.si) S: [www.kranj.si](http://www.kranj.si) |

**MESTNA OBČINA KRANJ**



**NAČRT ZAŠČITE IN REŠEVANJA OB POJAVU EPIDEMIJE OZIROMO PANDEMIJE NALEZLJIVE BOLEZNI PRI LJUDEH**

**ZA MESTNO OBČINO KRANJ**

**VERZIJA 1.0**

|  |  |  |  |  |
| --- | --- | --- | --- | --- |
|  | **ORGAN** | **ODGOVORNA OSEBA** | **DATUM** | **PODPIS ODGOVORNE OSEBE** |
| **IZDELAL** | Sektor za finance in splošne zadeve, Oddelek za splošne zadeve in civilno zaščito ter reševanje Mestne občine Kranj | Sašo Govekar |  |  |
| **ODOBRIL** | Oddelek za splošne zadeve in Civilno zaščito ter reševanje Mestne občine Kranj | Sašo Govekar |  |  |
| **SPREJEL** | Župan Mestne občine Kranj | Matjaž Rakovec |  |  |

Datum: 12.03.2021 Številka: 846-6/2020-406304

**K A Z A L O**

[1. POJAV NALEZLJIVIH BOLEZNIH PRI LJUDEH 4](#_Toc98941555)

[1.1. UVOD 4](#_Toc98941556)

[1.2. VRSTA, OBLIKA IN ZNAČILNOSTI NALEZLJIVIH BOLEZNI PRI LJUDEH 4](#_Toc98941557)

[1.3. VIRI IN POTI ŠIRJENJA NALEZLJIVIH BOLEZNIH PRI LJUDEH 5](#_Toc98941558)

[1.4. POGOSTOST POJAVLJANJA NALEZLJIVIH BOLEZNI V MESTNI OBČINI KRANJ 6](#_Toc98941559)

[1.5. MOŽEN POTEK IN PRIČAKOVAN OBSEG POJAVLJANJA NALEZLJIVIH BOLEZNI PRI LJUDEH 6](#_Toc98941560)

[1.6. VERJETNOST NASTANKA VERIŽNIH NESREČ V MO KRANJ 7](#_Toc98941561)

[1.7. SKLEPNE UGOTOVITVE 8](#_Toc98941562)

[2. OBSEG NAČRTOVANJA 8](#_Toc98941563)

[2.1. TEMELJNE RAVNI NAČRTOVANJA 8](#_Toc98941568)

[3. ZAMISEL IZVAJANJA ZAŠČITE, REŠEVANJA IN POMOČI 9](#_Toc98941569)

[3.1. TEMELJNE PODMENE NAČRTA 9](#_Toc98941571)

[3.2. ZAMISEL IZVEDBE ZAŠČITE, REŠEVANJA IN POMOČI 10](#_Toc98941572)

[3.2.1. KONCEPT ODZIVA OB POJAVU EPIDEMIJE OZIROMA PANDEMIJE NALEZLJIVE BOLEZNI PRI LJUDEH 10](#_Toc98941573)

[3.3. UPORABA NAČRTA 10](#_Toc98941574)

[4. SILE IN SREDSTVA ZA ZRP TER VIRI ZA IZVAJANJE NAČRTA 11](#_Toc98941575)

[4.1. PREGLED ORGANOV IN ORGANIZACIJ, KI SODELUJEJO PRI IZVEDBI NALOG IZ OBČINSKE PRISTOJNOSTI 11](#_Toc98941577)

[4.1.1. ORGANI MESTNE OBČINE KRANJ 11](#_Toc98941578)

[4.1.2. SILE ZA ZAŠČITO, REŠEVANJE IN POMOČ MESTNE OBČINE KRANJ 11](#_Toc98941579)

[I. SPLOŠNA DOLOČBA 11](#_Toc98941580)

[II. IZVAJALCI 12](#_Toc98941581)

[III. OPERATIVNE NALOGE – IZVAJALCI 13](#_Toc98941582)

[IV. ORGANI CIVILNE ZAŠČITE 13](#_Toc98941583)

[V. ENOTE CIVILNE ZAŠČITE 14](#_Toc98941584)

[VI. SLUŽBE ZA PODPORO 14](#_Toc98941585)

[VII. MERILA ZA ORGANIZIRANJE IN OPREMLJANJE ENOT, SLUŽB IN ORGANOV CIVILNE ZAŠČITE 15](#_Toc98941586)

[VIII. FINANCIRANJE ENOT, SLUŽB IN ORGANOV CIVILNE ZAŠČITE 15](#_Toc98941587)

[IX. ZAČETEK VELJAVNOSTI 15](#_Toc98941588)

[4.2. MATERIJALNO TEHNIČNA SREDSTVA ZA IZVAJANJE NAČRTA 16](#_Toc98941589)

[4.3. PREDVIDENA FINANČNA SREDSTVA MO KRANJ ZA IZVAJANJE NAČRTA 17](#_Toc98941590)

[5. OPAZOVANJE, OBVEŠČANJE IN ALARMIRANJE 17](#_Toc98941592)

[5.1. OPAZOVANJE IN SPREMLJANJE ŠIRJENJA NALEZLJIVIH BOLEZNI PRI LJUDEH 17](#_Toc98941594)

[5.2. OBVEŠČANJE PRISTOJNIH ORGANOV IN SLUŽB V MO KRANJ 17](#_Toc98941595)

[5.3. OBVEŠČANJE SPLOŠNE JAVNOSTI 18](#_Toc98941596)

[6. AKTIVIRANJE SIL IN SREDSTEV ZA ZRP 19](#_Toc98941597)

[6.1. AKTIVIRANJE ORGANOV MO KRANJ IN NJIHOVIH STOKOVNIH SLUŽB 19](#_Toc98941599)

[6.2. AKTIVIRANJE SIL ZA ZAŠČITO, REŠEVANJE IN POMOČ MO KRANJ 20](#_Toc98941600)

[6.2.1. LOGISTIČNI CENTER MO KRANJ 21](#_Toc98941601)

[6.3. ZAGOTAVLJANJE POMOČI V MATERIJALNIH IN FINANČNIH SREDSTVIH 22](#_Toc98941602)

[6.3.1. DRŽAVNI IN REGIJSKI NIVO 22](#_Toc98941603)

[6.3.2. MEDOBČINSKA POMOČ 23](#_Toc98941604)

[7. UPRAVLJANJE IN VODENJE 23](#_Toc98941605)

[7.1. ORGANI IN NJIHOVE NALOGE 23](#_Toc98941607)

[7.1.1. POVELJNIK CZ MO KRANJ 23](#_Toc98941608)

[7.1.2. MESTNA OBČINA KRANJ 24](#_Toc98941609)

[7.1.3. POLICIJSKA UPRAVA KRANJ 24](#_Toc98941610)

[7.1.4. NACIONALNI INŠTITUT ZA JAVNO ZDRAVJE, OE KRANJ 24](#_Toc98941611)

[7.1.5. NACIONALNI LABORATORIJ ZA ZDRAVJE, OKOLJE IN HRANO, OU KRANJ 25](#_Toc98941612)

[7.1.6. UPRAVA ZA VARNO HRANO, VETERINARSTVO IN VARSTVO RASTLIN OU KRANJ 25](#_Toc98941613)

[7.1.7. ZDRAVSTVENI INŠPEKTORAT RS , OBMOČNA ENOTA KRANJ 25](#_Toc98941614)

[7.1.8. NEVLADNE ORGANIZACIJE 25](#_Toc98941615)

[7.2. OPERATIVNO VODENJE 26](#_Toc98941616)

[7.3. ORGANIZACIJA ZVEZ 26](#_Toc98941617)

[8. ZAŠČITNI UKREPI TER NALOGE ZAŠČITE, REŠEVANJA IN POMOČI 27](#_Toc98941618)

[8.1. SPLOŠNI IN POSEBNI ZDRAVSTVENI TER DRUGI POSEBNI UKREPI ZA PREPREČEVANJE IN OBVLADOVANJE NALEZLJIVIH BOLEZNIH PRI LJUDEH 27](#_Toc98941620)

[8.2. ZAŠČITNI UKREPI IN NALOGE ZAŠČITE, REŠEVANJA IN POMOČI 29](#_Toc98941621)

[8.2.1. PROSTORSKI, URBANISTIČNI, GRADBENI IN DRUGI TEHNIČNI UKREPI 29](#_Toc98941622)

[8.2.2. BIOLOŠKA ZAŠČITA 31](#_Toc98941623)

[8.2.3. PRVA POMOČ IN NUJNA MEDICINSKA POMOČ 32](#_Toc98941624)

[8.2.4. POMOČ OGROŽENIM IN PRIZADETIM PREBIVALCEM 33](#_Toc98941625)

[8.2.5. ZAGOTAVLJANJE OSNOVNIH POGOJEV ZA ŽIVLJENJE 34](#_Toc98941626)

[9. OSEBNA IN VZAJEMNA ZAŠČITA 34](#_Toc98941627)

[10. POGLAVJE – RAZLAGA POJMOV IN KRAJŠAV 35](#_Toc98941628)

[11. SEZNAM PRILOG IN DODATKOV 35](#_Toc98941629)

[11.1 SKUPNE PRILOGE 36](#_Toc98941630)

[11.2 SKUPNI DODATKI 36](#_Toc98941631)

# POJAV NALEZLJIVIH BOLEZNIH PRI LJUDEH

## UVOD

Za primer razglasitve epidemije oziroma pandemije zaradi pojava nalezljivih bolezni pri ljudeh, kakšna je letošnja (2020) s povzročiteljem sars-covid 19, Mestna občina Kranj upošteva državni Načrt zaščite in reševanja ob pojavu epidemije oziroma pandemije nalezljive bolezni pri ljudeh, verzija 2.0 (št. 84200-2/2020/3 z dne 23.07.2020) in regijski Načrt zaščite in reševanja ob pojavu epidemije oziroma pandemije nalezljive bolezni pri ljudeh, verzija 2.0 (št. 8421-21/2020-13-DGZR z dne 09.09.2020). Ogroženost občine je srednja do visoka, glede na koncentracijo prebivalstva, šolskih in drugih zavodov ter drugih faktorjev širjenja okužb.

Zakonske podlage:

Zakon o varstvu pred naravnimi in drugimi nesrečami (Ur. list RS, št. 51/06-UPB1 in 97/10); Zakon o gasilstvu (Ur. list RS, št. 113/05 – UPB1, 23/19 in 21/18 - ZNOrg); Zakon o varstvu pred požarom (Ur. list RS, št. 71/93, 87/01, 110/02 – ZGO-1, 105/06, 9/11 in 83/12); Uredba o vsebini in izdelavi načrtov zaščite in reševanja (Ur. list RS, št. 24/12, 78/16 in 26/19); Uredba o organiziranju, opremljanju in usposabljanju sil za zaščito, reševanje in pomoč (Ur. list RS; št. 92/07, 54/09, 23/11 in 27/16); Uredba o sredstvih in opremi za osebno in skupinsko zaščito (Ur. list RS, št. 116/03); Uredba o organizaciji in delovanju sistema opazovanja, obveščanja in alarmiranja (Ur. list RS, št. 105/07); Uredba o kriterijih za razporejanje državljanov (Ur. list RS, št. 80/04); Pravilnik o kadrovskih in materialnih formacijah enot, služb in organov Civilne zaščite (Ur. list RS, št. 104/08); Pravilnik o evidenci, razporejanju in pozivanju pripadnikov Civilne zaščite ter drugih sil za zaščito, reševanje in pomoč (Ur. list RS, št. 40/09); Pravilnik o izobraževanju in usposabljanju na področju varstva pred naravnimi in drugimi nesrečami (Ur. list RS, št. 102/09 in 45/12); Navodilo o izvajanju zaščitnih ukrepov (Ur. list RS, št. 39/94 in 3/02); Pravila gasilske službe (Ur. list RS, št. 52/10).

V Mestni občini Kranj, tako kot na območju celotne Slovenije, obstaja nevarnost za pojav epidemije oziroma pandemije posamezne nalezljive bolezni pri ljudeh.

Občinski načrt zaščite in reševanja ob pojavu nalezljivih bolezni pri ljudeh za Mestno občino Kranj je izdelan za primer razglasitve epidemije ali pandemije posamezne nalezljive bolezni pri ljudeh na področju MO Kranj, ko je treba poleg služb v zdravstveni dejavnosti in drugih služb uporabiti tudi sile ZIR MO Kranj in sredstva zaščite reševanja in pomoči (ZRP).

## VRSTA, OBLIKA IN ZNAČILNOSTI NALEZLJIVIH BOLEZNI PRI LJUDEH

Nalezljive bolezni povzročajo patogeni organizmi, kot so bakterije, virusi, zajedavci, glive in plesni. Povzročajo nastanek in razvoj bolezni pri živalih in človeku. Nalezljive bolezni se prenašajo po zraku, s hrano in vodo ter z neposrednim stikom ali posredno, prek predmetov in površin. Prenašajo se s človeka na človeka ali z živali na človeka. Nalezljiva bolezen je posledica interakcije med biološkim agensom, gostiteljem in okoljem. Pogoji za začetek procesa so ustrezna izpostavljenost kužnemu agensu, skupek dejavnikov v okolju, ki omogočajo razvoj bolezni, in sprejemljiv gostitelj. Možnosti, da se nalezljiva bolezen širi v populaciji, so odvisne od verjetnosti prenosa med okuženo in dovzetno osebo, frekvence stikov v populaciji, od trajanja infektivnosti in deleža oseb v populaciji, ki so še imune oziroma neodzivne na okužbo.

Ločimo med okužbo in boleznijo. Okužba je posledica stika občutljivega gostitelja z morebitnim patogenim mikroorganizmom. Vir za večino okužb človeka je drug človek pa tudi živali in neživo okolje, kar pomeni, da je izpostavljenost občutljivega posameznika okuženemu človeku ali živali oziroma okolju najpomembnejši dejavnik za pojav okužbe. Bolezen je eden izmed mogočih izidov okužbe, njen razvoj pa je odvisen tako od virulence agensa kot od dovzetnosti gostitelja.

## VIRI IN POTI ŠIRJENJA NALEZLJIVIH BOLEZNIH PRI LJUDEH

Vir okužbe je oseba ali žival, iz katere kužni agens pride neposredno ali posredno na gostitelja. Nalezljive bolezni se širijo, kadar obstajajo pogoji za prenos mikroorganizma in se okužba lahko prenaša v dovzetne osebe. Okužbe se lahko pojavljajo množično, in sicer v obliki izbruhov, kopičenj, epidemij oziroma tudi pandemij.

Izbruh je pojav več primerov nalezljive bolezni kot pričakovano na določenem območju, v določenem časovnem obdobju in v določeni skupini ljudi.

Epidemija nalezljive bolezni je pojav nalezljive bolezni, ki po času in kraju nastanka ter številu prizadetih oseb presega običajno stanje in je zato potrebno takojšnje ukrepanje.

Pandemija je pojav posamezne nalezljive bolezni, ki se v obliki epidemij pojavlja v več regijah, državah in celinah. Pandemija se pojavi, ko povzročitelj nalezljive bolezni, ki je do tedaj krožil med prebivalstvom, postane sposoben okužiti veliko število ljudi, se širiti med ljudmi zaradi nizke ali neobstoječe odpornosti in povzroči bolezen pri večini okuženih.

Vir okužbe je oseba ali žival, iz katere kužni agens pride neposredno ali posredno na gostitelja.

**Poti prenosa nalezljive bolezni**

Nalezljive bolezni se lahko prenašajo:

* + z neposrednim prenosom: neposredni stik (spolno prenesene bolezni, influenca), kapljični prenos (meningokok, ošpice) in prenos iz matere na plod,
  + s posrednim prenosom po zraku: prašni delci (ošpice), z okuženo vodo in hrano (hepatitis A), ob stiku s predmeti ter z vektorji oziroma prenašalci (klopi, komarji).

Skupine bolezni glede na povzročitelja in najverjetnejšo pot prenosa

Glede na povzročitelja in najverjetnejšo pot prenosa se nalezljive bolezni delijo v naslednje skupine:

* + črevesne (nalezljive driske, griža, hepatitis (nalezljiva zlatenica), trebušni tifus, paratifus, otroška paraliza, kolera in okužbe s črevesnimi zajedavci),
  + respiratorne (angina, gripa, pljučnica, tuberkuloza, meningitis, škrlatinka, ošpice, mumps, rdečke, norice, oslovski kašelj in davica),
  + zoonoze (steklina, mikrosporija, bolezni, ki jih povzročajo zajedavci (toksokariaza, trakuljavost), slinavka, vranični prisad, salmoneloza, kampilobakterioza in jersinioza),
  + bolezni kože in sluznic (garje, herpes, gnojne okužbe kože ter glivične okužbe kože in nohtov, sifilis in gonoreja, aids, klamidioze, hepatitis B in C),
  + transmisivne (pegavica, povratna mrzlica, rumena mrzlica, denga, malarija, borelioza in klopni meningoencefalitis),
  + bolezni, ki se prenašajo s krvjo (aids, hepatitis B in hepatitis C).

## POGOSTOST POJAVLJANJA NALEZLJIVIH BOLEZNI V MESTNI OBČINI KRANJ

Nalezljive bolezni so najpogostejše bolezni v populaciji. Ocenjujejo, da vsak prebivalec vsako leto enkrat do desetkrat zboli za akutno okužbo dihal in vsaj enkrat za akutno črevesno okužbo. Vse bolj pomembne in pogoste so transmisivne nalezljive bolezni, ki jih prenaša mrčes. Zaradi številnih potovanj po svetu so vse pogostejše tudi vnesene nalezljive bolezni, ki jih pri nas sicer nimamo. Nalezljive bolezni niso pomembne samo zaradi njihove pogostosti, temveč tudi zaradi možnih trajnih posledic.

V letu 2018 je bilo v Sloveniji prijavljenih 71 različnih izbruhov nalezljivih bolezni (3,4/100 000 prebivalcev). Število izbruhov na območju ki ga pokriva enota NIJZ Kranj je bilo 16 (7,9/100 000 prebivalcev). (vir publikacija NIJZ: Epidemiološko spremljanje nalezljivih bolezni v Sloveniji v letu 2018).

## MOŽEN POTEK IN PRIČAKOVAN OBSEG POJAVLJANJA NALEZLJIVIH BOLEZNI PRI LJUDEH

Nalezljive bolezni, ki se lahko pojavijo kot posamezni primeri ali v obliki izbruhov so:

* + driska, različnih povzročiteljev (bakterije, virusi, paraziti) zlasti pri ranljivi populaciji (otroci, ostareli, vojaki, turisti, zdravstveno osebje);
  + okužbe s hrano in vodo;
  + zoonoze;
  + legioneloza (hoteli, razpršilci vode, klimatski stolpi, vodometi, bolnišnično okolje);
  + oslovski kašelj, norice, ošpice in mumps;
  + stafilokokne okužbe (domače in bolnišnično okolje, oddelki za novorojenčke ter kirurški oddelki);
  + streptokokne okužbe – angina (otroci, v vojašnicah in bolnišnicah);
  + okužbe, ki jih povzročajo virusi influence, respiratorni sincicijski virus in drugi povzročitelji akutnih okužb dihal;

Število zbolelih je odvisno od vrste mikroba, deleža ne imunih prebivalcev in načina širjenja bolezni. NIJZ je za beleženje v evidenco nalezljivih bolezni za leto 2018 prejel 59585 prijav nalezljivih bolezni, kar je za 30% manj kot v letu 2017 in za 21% manj kot je 5-letno povprečje. V NIJZ OE Kranj so v letu 2018 obravnavali 16 izbruhov (vir publikacija NIJZ: Epidemiološko spremljanje nalezljivih bolezni v Sloveniji v letu 2018).

**1. pojav nalezljivih bolezni pri ljudeh (epidemija ali pandemija) večjega obsega**

V današnjem času se človeštvo spopada s porajajočimi se nalezljivimi boleznimi, katerih incidenca narašča ali pa predstavlja tveganje za porast bolezni v prihodnje. To so nove bolezni, ki jih povzročajo novoodkriti mikroorganizmi (SARS, ebola, novi koronavirus (SARS, CoV, MERS-CoV), nove nalezljive bolezni, ki nastanejo zaradi spremembe poznanih mikrobov (pandemska influenca AH1N1 iz leta 2009, aviarna influenca AH7N9), znane nalezljive bolezni, ki se širijo na nova zemljepisna območja (denga, West Nile (virus zahodnega Nila), čikungunja), že znane bolezni, ki postanejo ponovno problem zaradi odpornosti na zdravila (tuberkuloza, meningokokni meningitis), bolezni, ki so povezane z zaužitjem hrane, bolezni, ki so povezane s preskrbo z nekakovostno pitno vodo, ali bolezni, ki se znova pojavijo zaradi prenehanja izvajanja javnozdravstvenih ukrepov (bolezni, proti katerim cepimo, na primer ošpice in otroška paraliza). Posebno vrsto nevarnosti predstavlja namerno oziroma nenamerno širjenje bioloških agensov (antraks, koze itn.).

Pojav epidemije oziroma pandemije nalezljive bolezni pri ljudeh ni le pomembna javnozdravstvena težava, temveč tudi širša družbena težava, v izjemno veliki razsežnosti pojava pandemije namreč lahko zboli 25 – 45 odstotkov populacije. Množični izbruh nalezljive bolezni lahko spremlja tudi visoka stopnja umrljivosti.

**2. pojav nalezljivih bolezni pri ljudeh (izbruh ali epidemijo) kot posledico naravne ali druge nesreče**

Ob naravnih in drugih nesrečah se lahko zelo hitro poslabšajo osnovne življenjske razmere, zato je posledično višje tveganje za pojav in širjenje nalezljivih bolezni pri ljudeh predvsem ob potresih, poplavah, nevarnih boleznih pri živalih, nesrečah z nevarnimi snovmi, terorističnih napadih ipd. Ob tovrstnih nesrečah v MO Kranj, poteka ukrepanje skladno z načrti zaščite in reševanja MO Kranj, glede na nesrečo, glede na razmere (potres, poplava). V primeru sočasnega pojava nalezljive bolezni pa aktivnosti odziva na nalezljivo bolezen vodi in usklajuje minister pristojen za zdravje.

Poleg nalezljivih bolezni obstajajo tudi številne druge nevarnosti za zdravje pri ljudeh, ki lahko zaradi svojega obsega ali resnosti ogrozijo zdravje ljudi. Med take nevarnosti sodijo tudi dogodki, povezani s hrano oziroma krmo za živali.

Zagotavljanje varnosti živil v RS določata zakonodaja Unije - Uredba (ES) št. 178/2002 ter uredbe s področja higiene živil ter nacionalna zakonodaja. Uprava RS za varno hrano, veterinarstvo in varstvo rastlin je v sodelovanju z Ministrstvom za zdravje in NIJZ pripravila Načrt ukrepov za obvladovanje nenavadnih dogodkov, povezanih s hrano oziroma krmo. Dokument opredeljuje postopke sodelovanja vseh pristojnih organov na področju varne hrane in krme ter javnega zdravja, še posebej epidemiološke službe, pri identifikaciji tveganj in obvladovanju nenavadnih dogodkov, ki predstavljajo tveganje za zdravje ljudi.

## VERJETNOST NASTANKA VERIŽNIH NESREČ V MO KRANJ

Zaradi pojava nalezljivih bolezni pri ljudeh v MO Kranj, ni velikih možnosti pojavljanja verižnih nesreč, se pa nalezljive bolezni pri ljudeh lahko pojavijo zaradi drugih nesreč in pojavov (ob potresu z močnimi poškodbami, katastrofalnih poplavah, jedrski nesreči, ob pojavu posebno nevarnih bolezni živali, uporabi biološkega orožja v teroristične namene, ob nesreči z nevarnimi snovmi…). Obstaja pa tudi možnost, da se pojavita dve ali več nesreč hkrati (epidemija in potres), zato je pomemben dober organiziran odziv sil ZIR MO Kranj.

Ob pojavu naravnih in drugih nesrečah na področju MO Kranj, lahko pričakujemo tudi pojav nalezljive bolezni ali obratno. V obeh primerih se izvajajo ukrepi preprečevanja nastanka bolezni oziroma ukrepe preprečevanja širjenja bolezni.

Ob sočasnem pojavu kakršnekoli druge nesreče (poleg nalezljive bolezni) poteka ukrepanje skladno z načrti ZIR MO Kranj, ki so izdelani za posamezno nesrečo (potres, poplava…) oziroma se odziv prilagaja trenutnim razmeram na terenu. V primeru sočasnega pojava nalezljive bolezni aktivnosti odziva na nalezljivo bolezen vodi in usklajuje minister pristojen za zdravje.

## SKLEPNE UGOTOVITVE

Pojav nalezljive bolezni je realna grožnja, ki predstavlja veliko obremenitev vseh sektorjev družbe, s poudarkom na zdravstvenem sistemu. Pojav nalezljive bolezni je realna grožnja, ki lahko zaradi uvajanja morebitnih ukrepov za preprečevanju širjenja bolezni posega tudi v človekove pravice.

Nalezljiva bolezen se lahko širi zelo hitro in v valovih, dolžino in trajanje vsakega vala ni vedno mogoče napovedati in je lahko povezana z visoko stopnjo obolevnosti in umrljivosti.

Obseg nalezljive bolezni in starostne skupine, ki jih bo pandemija najbolj prizadela, ni mogoče vnaprej predvideti.

Pojav epidemije ali pandemije nalezljivih bolezni pri ljudeh ima lahko:

* + politični vpliv: socialni nemiri, nezadovoljstvo prebivalcev;
  + socialno-varnostni vpliv: slabši ekonomski položaj prebivalcev in preskrba s hrano, vodo, zdravili ter drugimi dobrinami, kar lahko pripelje do socialnih nemirov. Povečano povpraševanje po dobrinah ima za posledico dvigovanje cen dobrin. Povečano je družbeno breme zaposlenih, pojavijo se lahko ropi zdravil ali zaščitne opreme, osnovnih življenjskih dobrin in premoženja ter ponaredki zdravil in zaščitne opreme;
  + ekonomski vpliv z gospodarsko in ekonomsko škodo: na eni strani pomanjkanje delovne sile, na drugi strani pa povečanje brezposelnosti zaradi zmanjšanega obsega proizvodnje v industriji, kmetijstvu in pri trgovanju, kar vpliva na bruto domači proizvod;
  + vpliv na kakovost bivanja in družbeno vključenost prebivalstva: prenehanje izvajanja kulturnih dogodkov in drugih dejavnosti kulture vpliva ne samo na poslabšanje ekonomskega položaja tistih prebivalcev, ki se poklicno ukvarjajo s kulturo ali sodelujejo pri izvajanju kulturnih dejavnosti, temveč ima tudi širše družbene posledice, vključno z zadovoljevanjem socialnih, kulturnih in duhovnih potreb državljanov.

Za učinkovito spopadanje z nalezljivo boleznijo je treba zagotoviti:

* + hitro prepoznavanje pojava nalezljive bolezni,
  + takojšnje ukrepanje ob pojavu epidemije,
  + učinkovito izvajanje ukrepov za omejitev širjenja okužbe,
  + učinkovito delovanje zdravstvenega sistema in
  + prilagoditev celotne družbe za delovanje v razmerah epidemije/pandemije

# OBSEG NAČRTOVANJA



## TEMELJNE RAVNI NAČRTOVANJA

Temeljni načrt zaščite in reševanja ob pojavu epidemije oziroma pandemije nalezljive bolezni pri ljudeh je državni načrt, izdelan za primer razglasitve epidemije ali pandemije posamezne nalezljive bolezni pri ljudeh.

Občinski načrt zaščite in reševanja ob pojavu epidemije oziroma pandemije nalezljive bolezni pri ljudeh za Mestne občine Kranj, je konkreten načrt za MO Kranj, narejen na podlagi in v skladu z Regijskim načrtom zaščite in reševanja ob pojavu epidemije oziroma pandemije nalezljive bolezni pri ljudeh za Gorenjsko regijo.

MO Kranj je uvrščena v 3. razred ogroženosti (od 4. razredov), glede na število prebivalcev in gostoto poseljenosti na področju MO Kranj, zato izdela načrt ob pojavu epidemije oziroma pandemije nalezljive bolezni pri ljudeh, skoraj v celoti.

Z občinskim načrtom se urejajo:

- priprava in izvajanje zaščitnih ukrepov v pristojnosti štaba CZ MO Kranj,

- priprava in izvajanje nalog ZRP MO Kranj,

- vodenje sil ZRP MO Kranj,

- usklajevanje in sodelovanje štaba CZ MO Kranj z regijo.

Organizacije, ki opravljajo vzgojno-izobraževalno, socialno, zdravstveno ali drugo dejavnost, ki obsega tudi oskrbo ali varovanje 30 ali več oseb v MO Kranj, morajo za pojav epidemije oziroma pandemije nalezljive bolezni pri ljudeh, na podlagi Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19), še načrtovati skladno z občinskim načrtom izvedbo potrebnih zaščitnih ukrepov ter nalog zaščite, reševanja in pomoči ( Bolnica Golnik, Zdravstveni dom Kranj, OŠ France Prešeren, OŠ Simon Jenko,

OŠ Jakob Aljaž, OŠ Matija Čop, OŠ Stane Žagar, OŠ Stražišče, OŠ Orehek, Uprava Kranjskih vrtcev, Gimnazija Kranj, Gimnazija Franceta Prešerna, Fakulteta za organizacijske vede Kranj, Dom starostnikov na Planini, Policijska postaja Kranj, Komunala Kranj-pogrebna dejavnost, Center za socialno delo Kranj, Občinska uprava).

# ZAMISEL IZVAJANJA ZAŠČITE, REŠEVANJA IN POMOČI



## TEMELJNE PODMENE NAČRTA

Temeljne podmene načrta zaščite in reševanja ob pojavu epidemije oziroma pandemije nalezljive bolezni pri ljudeh za MO Kranj:

Načrt zaščite in reševanja ob pojavu epidemije oziroma pandemije nalezljive bolezni pri ljudeh v MO Kranj je izdelan za primer razglasitve epidemije ali pandemije nalezljive bolezni pri ljudeh v MO Kranj in/ali v Gorenjski regiji in/ali v RS, ko je treba poleg služb v zdravstveni dejavnosti in drugih služb uporabiti tudi sile in sredstva za ZRP MO Kranj.

Ob razglasitvi epidemije ali pandemije nalezljive bolezni pri ljudeh MO Kranj spremlja priporočila NIJZ. Odziv v MO Kranj bo usklajen z usmeritvami NIJZ in odločitvami poveljnika CZ MO Kranj in poveljnika CZ za Gorenjsko.

Za izvajanje operativnih nalog sil za ZRP MO Kranj je odgovoren poveljnik CZ MO Kranj, ki vodi in usklajuje aktivnosti sil ZRP MO Kranj na podlagi usmeritev poveljnika CZ za Gorenjsko.

Ob razglasitvi epidemije oziroma pandemije nalezljive bolezni, lahko MO Kranj za pomoč pri obvladovanju nesreče zaprosi za pomoč regijo oz. državo (pomoč v sredstvih in silah ZRP).

Življenja prebivalcev so lahko ob epidemiji oziroma pandemiji nalezljive bolezni pri ljudeh ogrožena, zato morajo biti prebivalci na okuženih in ogroženih območjih MO Kranj, kjer obstaja tveganje za širjenje nalezljive bolezni, pravočasno in objektivno obveščeni o pričakovani nevarnosti, možnih posledicah, ukrepih in nalogah za zmanjšanje in odpravo posledic ter o ravnanju ob dogodku, ki pomeni tveganje za zdravje ljudi.

Štab CZ MO Kranj organizira tudi obveščanje preko telefona in e-pošte, v obsegu, ki je primeren težavnosti situacije - znotraj delovnega časa občine, v primeru hujšega poteka pa tudi dežurno službo MO Kranj izven delovnega časa ( e-mail: [mok@kranj.si](mailto:mok@kranj.si) ali tel. 080 1885)

Angažira se tudi načrt delovanja notranjih organizacijskih enot mestne uprave, posebej redarstva, inšpektorata in komuniciranja (KŽ\_OK).

V načrtu MO Kranj je določen način izvajanja osebne in vzajemne zaščite.

Odločitev o aktiviranju načrta zaščite in reševanja ob pojavu epidemije oziroma pandemije nalezljive bolezni pri ljudeh MO Kranj sprejme poveljnik CZ MO Kranj s sklepom. Po koncu nevarnosti se s sklepom poveljnika CZ MO Kranj prekliče aktivacija načrta.

## ZAMISEL IZVEDBE ZAŠČITE, REŠEVANJA IN POMOČI

### KONCEPT ODZIVA OB POJAVU EPIDEMIJE OZIROMA PANDEMIJE NALEZLJIVE BOLEZNI PRI LJUDEH

1. **POJAV PRVIH PRIMEROV POVZROČITELJA NALEZLJIVE BOLEZNI**

* Posamezen izbruh ali nekaj izbruhov nalezljive bolezni pri ljudeh spremljajo in obvladujejo službe v zdravstveni dejavnosti na področju MO Kranj.

1. **POJAV VEČJEGA ŠTEVILA OKUŽENIH IN OBOLELIH NA PODROČJU MO KRANJ**

* Aktivnosti na občinski ravni izvajajo izvajalci zdravstvene dejavnosti v okviru mreže javne zdravstvene službe Kranj;
* sile za ZRP MO Kranj so v stanju pripravljenosti za pomoč pri zagotavljanju pogojev za delovanje zdravstva v razmerah epidemije / pandemije na področju MO Kranj;
* priprave na izvajanje nalog na vseh nivojih načrtovanja in priprava za aktiviranje načrta ZIR ob pojavu epidemije oziroma pandemije nalezljive bolezni pri ljudeh za MO Kranj;

3.2.2. RAZGLASITEV EPIDEMIJE/PANDEMIJE

* Poleg zdravstva so vključena resorna ministrstva, ki izvajajo ukrepe za zmanjševanje širjenja bolezni na svojem področju v skladu z usmeritvami zdravstva, sile za ZRP MO Kranj, javni zavodi na področju ZRP, Rdeči križ Slovenije, prostovoljske in humanitarne organizacije, mednarodne organizacije;
* sile za ZRP MO Kranj pri izvajanju zaščitnih ukrepov in nalog ZRP vodi poveljnik CZ MO Kranj ob podpori Štaba CZ MO Kranj. Regijski poveljnik CZ usklajuje vključevanje občinskih sil za ZRP s poveljniki CZ občin Gorenjske regije. Občinski poveljnik CZ MO Kranj pa usklajuje svoje aktivnosti s poveljnikom CZ Gorenjske regije ter poveljniki CZ sosednjih občin.
* na podlagi poteka epidemije oziroma pandemije nalezljive bolezni pri ljudeh NIJZ ocenjuje razmere na terenu ter pripravlja strokovna priporočila in sporočila. MZ o tem obvešča pristojne organe in javnost, v skladu z načrtom komuniciranja;
* z aktiviranjem državnega načrta se aktivirajo tudi regijske sile in sredstva za ZRP, ter v celoti ali delno načrt ZIR MO Kranj za ogrožena oziroma okužena območja, ter sile ZIR MO Kranj in sredstva za ZRP.
* po aktiviranju občinskega načrta poveljnik CZ MO Kranj v sodelovanju s poveljnikom CZ regije obvešča pristojne organe in javnost o načrtovanih zaščitnih ukrepih in nalogah ZRP MO Kranj, njihovem poteku, izvedbi ter vključenih silah ZRP MO Kranj in vodenju ZRP.

## UPORABA NAČRTA

Načrt zaščite in reševanja ob pojavu epidemije oziroma pandemije nalezljive bolezni pri ljudeh za MO Kranj se aktivira, ko je razglašena epidemija oziroma pandemija nalezljive bolezni pri ljudeh na območju RS, na območju Gorenjske regije ali na območju MO Kranj, je treba poleg služb v zdravstveni dejavnosti in drugih služb uporabiti sile ZIR MO Kranj in sredstva za ZRP MO Kranj, izvajati zaščitne ukrepe in naloge ZRP ter druge dejavnosti, opredeljene v načrtu dejavnosti notranje organizacijskih enot občinske uprave MO Kranj in v načrtu MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj.

Načrt zaščite in reševanja ob pojavu epidemije oziroma pandemije nalezljive bolezni pri ljudeh za MO Kranj se lahko aktivira, tudi ko ni aktiviran državni ali regijski načrt in je potrebno obvladovanje pojava nalezljive bolezni na območju MO Kranj. Aktivira ga poveljnik CZ MO Kranj na predlog ministra za zdravje in s soglasjem poveljnika CZ RS in poveljnika CZ za Gorenjsko.

Ko se aktivira Regijski načrt zaščite in reševanja ob pojavu epidemije oziroma pandemije nalezljive bolezni pri ljudeh za Gorenjsko, se aktivira tudi načrt zaščite in reševanja ob pojavu epidemije oziroma pandemije nalezljive bolezni pri ljudeh MO Kranj ali posamezni deli načrta zaščite in reševanja na ogroženem oziroma okuženem območju MO Kranj, kjer je prišlo do pojava epidemije oziroma pandemije nalezljive bolezni pri ljudeh.

D – 2 Načrt Oddelka za splošne zadeve in Civilno zaščito ter reševanje v zgradbi MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj

D – 14 Vzorec odredbe o aktiviranju sil in sredstev za ZRP

D – 19 Vzorec sklepa o aktiviranju načrta zaščite in reševanja

D – 20 Vzorec sklepa o preklicu aktiviranja načrta ZIR ob nesreči

# 4. SILE IN SREDSTVA ZA ZRP TER VIRI ZA IZVAJANJE NAČRTA



## PREGLED ORGANOV IN ORGANIZACIJ, KI SODELUJEJO PRI IZVEDBI NALOG IZ OBČINSKE PRISTOJNOSTI

## 

### ORGANI MESTNE OBČINE KRANJ

* župan, podžupan MO Kranj
* poveljnik in namestnik poveljnika CZ MOK
* štab CZ MOK
* občinska uprava MO Kranj
* služba za ZIR ter CZ MO Kranj

### SILE ZA ZAŠČITO, REŠEVANJE IN POMOČ MESTNE OBČINE KRANJ

**Organi Civilne zaščite (CZ MO Kranj):**

* poveljnik Civilne zaščite Mestne občine Kranj
* namestnik poveljnika CZ MO Kranj
* štab Civilne zaščite Mestne občine Kranj

**Ob**č**inske enote in službe CZ:**

* oddelek za tehnično reševanje
* služba za podporo

**Organiziranje enot, služb in organov Civilne zaščite, ki jih je s sklepom imenovala MO Kranj:**

**I. SPLOŠNA DOLOČBA**

S tem sklepom organizira Mestna občina Kranj kot ustanovitelj enote službe in organe Civilne zaščite ter druge sile za zaščito, reševanje in pomoč, za opravljanje nalog zaščite, reševanja in pomoči na občinskem nivoju.

**II. IZVAJALCI**

Lokalno javno gasilsko službo v občini opravljajo operativne enote **Javnega zavoda Gasilsko reševalne službe Kranj (GARS)** in prostovoljna gasilska društva (v nadaljnjem besedilu PGD), vključenih v Gasilsko zvezo MO Kranj:

1. operativna enota PGD BESNICA  
   na območju naselij Rakovica, Sp. in Zg. Besnica, Zabukovje
2. operativna enota PGD BITNJE   
   na območju naselij Zg., Sr. in Sp. Bitnje
3. operativna enota PGD BREG OB SAVI  
   na območju naselij Breg ob Savi, Drulovka, Orehek
4. operativna enota PGD BRITOF  
   na območju naselij Britof in Orehovlje
5. operativna enota PGD GOLNIK   
   na območju naselij Golnik
6. operativna enota PGD GORIČE  
   na območju naselij Goriče, Letenice, Srednja vas, Svarje, Zalog
7. operativna enota PGD JOŠT  
   na območju naselij Jošt, Čepulje, Javornik, Planica, Pševo, Lavtarski vrh
8. operativna enota PGD KOKRICA   
   na območju naselij Kokrica, Bobovek, Ilovka, Mlaka, Tatinec, Srakovlje, Tenetiše
9. operativna enota PGD MAVČIČE  
   na območju naselij Mavčiče, Jama, Podreča, Meja, Praše
10. operativna enota PGD PODBLICA  
    na območju naselij Podblica, Jamnik, Njivice, Nemilje
11. operativna enota PGD PREDOSLJE  
    na območju naselij Predoslje z Brdom
12. operativna enota PGD PRIMSKOVO na območju naselij Primskovo, Čirče, Gorenje, Rupa, Struževo, Bratov Smuk, Center, Huje, Planina, Planina I,II, III, Vodovodni stolp, Zlato polje
13. operativna enota PGD STRAŽIŠČE  
    na območju naselij Stražišče, Gorenja Sava, Šmarjetna gora
14. operativna enota PGD SUHA   
    na območju naselja Suha
15. operativna enota PGD TRSTENIK  
    na območju naselij Trstenik, Babni Vrt, Čadovlje, Pangeršica, Povlje, Žablje
16. operativna enota PGD ŽABNICA  
    na območju naselij Žabnica, Šutna, Dorfarje, Forme, Crngrob

Enoti pod zaporedno številko 1 in 2 lahko s soglasjem župana opravljajo naloge gašenje in reševanja ob požarih ter drugih nesrečah tudi na širšem območju.

Navedeni GRS in PGD-ji v občini opravljajo javno gasilsko službo in druge naloge zaščite, reševanja in pomoči na območjih, ki so določena z operativnim gasilskim načrtom občine in z načrti zaščite in reševanja.

PGD-ji lahko s soglasjem župana opravljajo naloge gašenja in reševanja ob požarih ter drugih nesrečah tudi na širšem območju.

**III. OPERATIVNE NALOGE – IZVAJALCI**

Za opravljanje določenih operativnih nalog zaščite, reševanja in pomoči v občini v primeru večjih naravnih in drugih nesreč se določijo naslednje gospodarske družbe, zavodi in druge organizacije:

|  |  |  |  |  |  |  |
| --- | --- | --- | --- | --- | --- | --- |
|  | | **Naziv podjetja** | Odgovorna oseba / direktor / telefon | | Sredstva | |
| **1** | | **GORENJSKA GRADBENA DRUŽBA, d.d.** | BRANKO ŽIBERNA 041/619-453 | | gradbena mehanizacija | |
| **2** | | **CESTNO PODJETJE KRANJ, d.d.** | IZTOK TONEJEC 041/652-063 | | gradbena mehanizacija | |
| **3** | | **KOMUNALA KRANJ, d.o.o**. | MATJAŽ BERČON 04/28 11 312 | | gradbena mehanizacija | |
| **4** | | **HAFNER BOŠTJANČIČ, d.o.o.** | | | PRIMOŽ BOŠTJANČIČ 041/718-100 | | gradbena mehanizacija | |
| **5** | | **JEŠE – M, GRADBENIŠTVO, d.o.o**. | | | MILOŠ JEŠE 041/795-327 | | gradbena mehanizacija | |
| **6** | | **GRABENIŠTVO PRESTOR, d.o.o.** | | | SREČKO PRESTOR 041/622-612 | | gradbena mehanizacija | |
| **7** | | **ARRIVA, POTOVALNA AGENCIJA, d.o.o.** | | | IVANKA ZUPANČIČ GABER 04/201 32 10;  04/201 32 11 | | prevozi, evakuacija | |
| **8** | | **CENTER ZA SOCIALNO DELO KRANJ** | | | MARJAN PODBEVŠEK | | *psihosocialna pomoč, svetovanje, usposabljanje za nove razmere* | |
| **9** | | **NACIONALNI INŠTITUT ZA JAVNO ZDRAVJE** | | | ALENKA HAFNER, dr. med.,  04 2017 100 | | *ugotavljanje nevarnih snovi, vzorčenje, laboratorijske analize* | |
| **10** | | **KMETIJSKO GOZDARSKI ZAVOD Kranj** | | | MITJA KADOIČ 04/280 46 30 | | *veterinarska pomoč* | |

vsak izvajalec s po eno ekipo/oddelkom za tehnično reševanje; oz. s prevoznimi sredstvi za evakuacijo prebivalstva ( zap. št. 1-7), ostali z ekipami za pomoč pri delu z ogroženimi ljudmi in živalmi (zap. št. 8-10).

**IV. ORGANI CIVILNE ZAŠČITE**

**IV.1**

**Poveljnik Civilne zaščite in njegov namestnik**

Za operativno strokovno vodenje Civilne zaščite ter drugih sil za zaščito, reševanje in pomoč se imenujeta:

- poveljnik Civilne zaščite

in

- namestnik poveljnika Civilne zaščite Mestne občine Kranj.

**IV.2**

**Štab Civilne zaščite**

Za strokovno pomoč pri vodenju ter za opravljanje drugih operativno – strokovnih nalog zaščite, reševanja in pomoči se imenuje:

Štab Civilne zaščite Mestne občine Kranj

**IV.3**

**Poverjeniki za Civilno zaščito in njihovi namestniki**

Poverjeniki in njihovi namestniki se imenujejo v naslednjih velikih, posebej ogroženih naseljih:

1. KS Besnica

2. KS Bitnje

3. KS Britof

4. KS Bratov Smuk

5. KS Center

6. KS Čirče

7. KS Golnik

8. KS Gorenja Vas

9. KS Goriče

10. KS Hrastje

11. KS Huje

12. KS Jošt

13. KS Kokrica

14. KS Mavčiče

15. KS Orehek-Drulovka

16. KS Planina

17. KS Podblica

18. KS Primskovo

19. KS Predoslje

20. KS Stražišče

21. KS Struževo

22. KS Tenetiše

23. KS Trstenik

24. KS Vodovodni Stolp

25. KS Zlato Polje

26. KS Žabnica

Navedeni organi so imenovani s posebnima sklepoma.

**V. ENOTE CIVILNE ZAŠČITE**

**V.1**

**Enote za prvo pomoč**

V Mestni občini Kranj se organizira 5 ekip za prvo pomoč.

Ekipe za prvo pomoč Območno združenje Rdečega križa Slovenije (2), zveza tabornikov MO Kranj (3), pomožne GRS in PGD-ji.

**V.2**

**Tehnično reševalne enote**

**V.2.1. Enote za gradnjo in utrjevanje protipoplavnih nasipov**

V Mestni občini Kranj se organizira ena ekipa za gradnjo in utrjevanje protipoplavnih nasipov.

Enoto za gradnjo in utrjevanje nasipov zagotavlja JP Komunala Kranj, d.o.o.

**V.2.2. Enote za reševanje na vodi in iz vode**

Ekipe za reševanje na vodi in iz vode zagotavljata Gasilko reševalna služba Kranj in Društvo za podvodne dejavnosti Kranj.

**VI. SLUŽBE ZA PODPORO**

Službe za podporo sestavljajo enote in sicer:

|  |  |  |
| --- | --- | --- |
| **1.** | **Društvo za podvodne dejavnosti Kranj** | **enota za reševanje iz vode** |
| **2.** | **Društvo za raziskovanje jam Carnium Kranj** | **enota za reševanje iz ruševin** |
| **3.** | **Jamarsko društvo Kranj** | **enota za reševanje iz ruševin in višin** |
| **4.** | **Zveza tabornikov občine Kranj** | **intervencijska enota za nastanitev prebivalstva,**  **preskrbo (hrana, pijača)** |
| **5.** | **Društvo gorsko-reševalne služba Kranj** | **enota za reševanje v gorah** |
| **6.** | **Klub vodnikov reševalnih psov Kranj** | **enota za reševanje s psi** |
| **7.** | **Radioklub Kranj** | **enota za zveze** |
| **8.** | **Rdeči križ, Območno združenje Kranj** | **enote za prvo pomoč** |
| **9.** | **Delavci MOK** | **enota za administrativno podporo, informacijsko in komunikacijsko podporo** |

**VII. MERILA ZA ORGANIZIRANJE IN OPREMLJANJE ENOT, SLUŽB IN ORGANOV CIVILNE ZAŠČITE**

Mestna občina Kranj določi kadrovska merila za kadrovske sestave (kadrovske formacije) enot, služb in organov vodenja Civilne zaščite ter vrsto in količino zaščitne ter reševalne opreme in orodij za zaščito, reševanje in pomoč (materialne formacije), ki jih uporablja posamezna enota, služba oziroma organ vodenja Civilne zaščite, v skladu s Pravilnikom o kadrovskih in materialnih formacijah enot, služb in organov Civilne zaščite (Uradni list RS, št. 104/2008).

Merila o kadrovskih in materialnih formacijah posameznih enot, služb in organov Civilne zaščite (priloga 1), so priloga tega sklepa.

Občina kadrovsko in materialno popolni enote, službe in organe Civilne zaščite iz točk tega sklepa v skladu s prilogo 1.

Občina sklene za opravljanje določenih zaščite, reševanja in pomoči iz točk II, III in VI tega sklepa pogodbe z ustreznimi organizacijami, gospodarskimi družbami in zavodi, ki razpolagajo z ustreznim strokovnim kadrom in opremo. S pogodbami se med drugim opredelijo tudi medsebojne obveznosti v zvezi z organizacijo, opremljanjem, usposabljanjem in drugimi vprašanji.

**VIII. FINANCIRANJE ENOT, SLUŽB IN ORGANOV CIVILNE ZAŠČITE**

Mestna občina Kranj financira dejavnost enot, služb in organov Civilne zaščite, iz točk II-VI tega sklepa in sklene za opravljanje določenih nalog zaščite, reševanja in pomoči iz točk II-VI tega sklepa, pogodbe z ustreznimi organizacijami, gospodarskimi družbami in zavodi, ki razpolagajo z ustreznim strokovnim kadrom in opremo. V pogodbah se med drugim opredelijo medsebojne obveznosti sofinanciranja.

**IX. ZAČETEK VELJAVNOSTI**

Ta sklep začne veljati z dnem izdaje. Sklep se objavi na spletni strani občine. S tem sklepom prenehajo veljati stari sklep (št. 842-10/2010-2a-(4150) z dne 05. 01. 2012.

**Javne službe:**

*gasilske enote širšega pomena:*

* Gasilsko reševalna služba Kranj

*veterinarske organizacije*

* Veterinarska praksa Tenetiše,
* Veterinarska ambulanta Medicovet d.o.o,

*komunalna organizacija:*

* Komunala Kranj

*javne zdravstvene službe (zoonoze):*

* Zdravstveni dom Kranj
* Zavod za zdravstveno varstvo Kranj, Higiensko epidemiološki oddelek Kranj

Ostale pogodbene organizacije, ki sodelujejo v primeru naravnih in drugih nesreč – letna pogodba z Mestno občino Kranj (JP Komunala Kranj d.d., Gorenjska gradbena družba d.d., Arriva d.d. Kranj, Meteor d.o.o. Cerklje).

|  |  |
| --- | --- |
| P-1 | Podatki o poveljniku, namestniku poveljnika in članih štaba civilne zaščite |
| P-2 | Podatki o dežurnih osebah MO Kranj zaposlenih v MO Kranj |
| P-3 | Pregled sil za ZRP |
| P-4 | Podatki o organih, službah in enotah CZ |
| P-5 | Seznam zbirališč sil za ZRP |
| P-7 | Pregled javnih in drugih služb, ki opravljajo dejavnosti pomembne za zaščito in reševanje |
| P -11 | Pregled gasilskih enot s podatki o poveljnikih in namestnikih poveljnikov |
| P-12 | Pregled gasilskih enot širšega pomena in njihovih pooblastil s podatki o poveljnikih in  namestnikih poveljnikov |
| P-19 | Radijski imenik sistema zvez ZARE in ZARE+ |
| P-24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |
| P-25 | Pregled človekoljubnih organizacij |
| P-26 | Pregled centrov za socialno delo |
| P-27 | Pregled zdravstvenih domov, zdravstvenih postaj in reševalnih postaj |
| P-28 | Pregled splošnih in specialističnih bolnišnic |
| P-29 | Pregled veterinarskih organizacij |

## MATERIJALNO TEHNIČNA SREDSTVA ZA IZVAJANJE NAČRTA

Za izvajanje ZRP se načrtujejo obstoječa sredstva, ki se zagotavljajo na podlagi predpisanih meril za organiziranje, opremljanje in usposabljanje sil za zaščito, reševanje in pomoč.

Materialno-tehnična sredstva za izvajanje načrta so:

– osebna in skupinska zaščitna in reševalna oprema ter orodja za delovanje sil za ZRP ter

– objekti.

Potrebna materialno-tehnična sredstva zagotavljajo (nabavljajo, skladiščijo, vzdržujejo, distribuirajo, itd.) nosilci izdelave načrtov dejavnosti za najmanj en mesec delovanja.

MO Kranj rezervna materialna sredstva hrani v centralnem skladišču CZ v kletnih prostorih zgradbe MO Kranj, takta C.

Ob epidemiji oziroma pandemiji nalezljive bolezni pri ljudeh se predvideva uporaba naslednje opreme in sredstev:

* sredstva za osebno in skupinsko zaščito, različne ravni za zaščito dihal ali delov ali celega telesa, glede na potrebe, ki jih skupaj opredelita zdravstvo in izvajalec dejavnosti;
* razkužila in naprave za njihovo aplikacijo;
* dodatna ali prilagojena oprema za izvajanje dejavnosti v pogojih epidemije;
* sredstva za začasno nastanitev prebivalcev, vozila ter tehnična in druga sredstva, ki jih potrebujejo strokovnjaki, reševalne enote, službe in reševalci;
* sredstva pomoči (živila, pitna voda, zdravila in drugi predmeti oziroma sredstva, ki so namenjena brezplačni razdelitvi ogroženemu prebivalstvu).

S pitno vodo ob prekinitvi primarnih vodovodnih sistemov oziroma dolgotrajnejšem pomanjkanju vode kot posledici nesreče, prebivalstvo s pitno vodo oskrbujejo gasilci GARS Kranj, ki prevoze izvajajo na podlagi ukaza župana oz. poveljnika CZ MO Kranj.

Če MO Kranj oz. Civilna zaščita MO Kranj ne razpolaga z zadostnimi viri MTS ob nesreči, župan ali poveljnik CZ MO Kranj oz. od njega pooblaščena oseba, preko ReCO Kranj zaprosi za pomoč štab CZ za Gorenjsko regijo.

P-9 Pregled materialnih sredstev iz občinskih blagovnih rezerv za primer naravnih in drugih nesreč

|  |
| --- |
| P-6 Pregled osebne in skupne opreme ter sredstev pripadnikov enot za ZIR in pomoč MO Kranj |
| P-8 Pregled materialnih sredstev iz občinskih rezerv za primer naravnih in drugih nesreč |

## PREDVIDENA FINANČNA SREDSTVA MO KRANJ ZA IZVAJANJE NAČRTA

Finančna sredstva potrebna za izvajanje vseh načrtov za zaščito in reševanje MO Kranj se

zagotavljajo skladno s sprejetim proračunom MO Kranj na programu »Obramba in ukrepi ob izrednih dogodkih«.

Načrtujejo se sredstva predvsem za:

* stroške aktiviranja in operativnega delovanja pripadnikov sil za ZRP MOK (nadomestila oziroma refundacije plače, prehrane, namestitev, prevozni stroški),
* stroški nabave zaščitne opreme za potrebe epidemije (maske, obleke, razkužilo, …),
* stroški organiziranja potrebne prehrane, nabava paketov hrane in razvoz,
* stroški izdelave letakov in razdeljevanje,
* stroški nujnih prevozov občanov (po potrebi),
* stroške operativnega delovanja gasilskih enot (npr. goriva, maziva, gasilska sredstva ipd.),
* stroške dodatnega vzdrževanja in servisiranja uporabljene opreme,
* stroški usposabljanja enot in služb,
* materialne stroške (prevozne stroške, storitve idr.),

- in drugo po potrebi.

Dodatna sredstva za financiranje izdatkov za odpravo posledic nesreč, do zagotovitve osnovnih pogojev za življenje, se v skladu s predpisanim postopkom zagotovi iz sredstev proračunske rezerve Mestne občine Kranj.

Stroške za izvajanje dejavnosti organov javnih služb krijejo organizacije same iz sredstev za izvajanje omenjenih dejavnosti. Iz sredstev za izvajanje tega načrta se krijejo le dejanski stroški za sodelovanje pri opravljanju nalog, ki presegajo njihovo redno dejavnost.

D-1 Načrtovana finančna sredstva MO Kranj za izvajanje načrta ZIR



# OPAZOVANJE, OBVEŠČANJE IN ALARMIRANJE



## OPAZOVANJE IN SPREMLJANJE ŠIRJENJA NALEZLJIVIH BOLEZNI PRI LJUDEH

Spremljanje nalezljivih bolezni v RS izvaja NIJZ na podlagi Zakona o nalezljivih boleznih. Za Gorenjsko regijo, tako tudi za MO Kranj, podatke o prijavah nalezljivih bolezni zbira in na NIJZ sporoča NIJZ – Območna enota Kranj (prijave nalezljivih bolezni sporoča enkrat tedensko). Občinski nivo spremlja širjenje nalezljive bolezni v občini preko poročil NIJZ.

## OBVEŠČANJE PRISTOJNIH ORGANOV IN SLUŽB V MO KRANJ

ReCO Kranj po prejemu obvestila CORS o razglasitvi epidemije oziroma pandemije nalezljive bolezni pri ljudeh v RS obvesti poveljnika CZ MO Kranj oziroma njegovega namestnika ter osebe, ki so določene za sprejem obvestil ReCO Kranj o nesreči v občini (v skladu z načrti obveščanja in aktiviranja lokalnih skupnosti).

Poveljnik CZ MO Kranj ali oseba, ki je zadolžena za sprejem obvestil ReCO Kranj oziroma državnega ali regijskega nivoja ZRP, obvesti o razglasitvi epidemije naslednje občinske strukture:

* župana MO Kranj,
* podžupana MO Kranj,
* direktorja občinske uprave MO Kranj,
* svetovalca župana MO Kranj za področje zaščite, reševanja in pomoči.

Nadaljnje obveščanje drugih enot, sestavov in drugih subjektov, ki delujejo v sistemu ZRP MO Kranj, je odvisno od razvoja situacije in potreb, ki nastanejo v smislu delovanja na področju CZ MO Kranj. Za komuniciranje z ReCO Kranj je zadolžen, po odločitvi župana, poveljnik CZ MO Kranj.

P-1 podatki o poveljniku, namestniku poveljnika in članih Štaba civilne zaščite MO Kranj

P-2 podatki o dežurnih osebah MO Kranj zaposlenih v MO Kranj

P-3 pregled sil za zaščito, reševanje in pomoč MO Kranj

P-4 podatki o organih, službah in enotah CZ MO Kranj

P-6 pregled osebne in skupne opreme ter sredstev pripadnikov enot za zaščito,

reševanje in pomoč MO Kranj

P-7 pregled javnih in drugih služb, ki opravljajo dejavnosti pomembne za ZiR MO Kranj

P-8 pregled materialnih sredstev iz občinskih rezerv za primer naravnih in drugih nesreč

P-9 pregled materialnih sredstev iz občinskih blagovnih rezerv za primer naravnih in drugih nesreč

D-4 Načrt zagotavljanja zvez v MO Kranj ob nesreči

## OBVEŠČANJE SPLOŠNE JAVNOSTI

Ob razglašeni epidemiji je obveščanje splošne javnosti v pristojnosti države. Javnost mora biti obveščena pravočasno in objektivno. Navodila prebivalcem glede zaščitnih ukrepov so odvisna od obsega nevarnosti.

Obveščanje javnosti ob nesrečah poteka v medijih, ki morajo po predpisih in na zahtevo državnih organov, javnih podjetij in zavodov brez odlašanja brezplačno objaviti nujno sporočilo v zvezi z resno ogroženostjo življenja, zdravja ali premoženja ljudi, povezano z resnim tveganjem za življenje, zdravje ali premoženje ljudi, kulturne in naravne dediščine ter varnosti države.

Po potrebi, glede na razsežnost epidemije, bo informacijski center organizirala MO Kranj.

MO Kranj bo sporočila za javnost preko Štaba CZ MO Kranj, posredovala lokalni javnosti preko svojih medijskih kanalov in sil ZRP:

- uradna spletna stran MO Kranj in javnih zavodov MO Kranj,

- družbena omrežja MO Kranj, krajevnih skupnosti in javnih zavodov MO Kranj (Facebook,

Instagram idr.).

- lokalne TV in radijske postaje,

- poverjeniki CZ MO Kranj v krajevnih in vaških skupnostih.

Za obveščanje splošne javnosti ter posledičnem izvajanju nalog zaščite, reševanja in pomoči iz občinske pristojnosti, sta odgovorna župan MO Kranj in poveljnik CZ MO Kranj, skupaj s članom Štaba CZ MO Kranj za administracijo in finance ali za to posebej pooblaščeno osebo.

Informacijsko dejavnost na tem območju organizira in usklajuje MO Kranj in član Štaba CZ MO Kranj za administracijo in finance, skupaj s poveljnikom CZ MO Kranj ter v ta namen:

* pripravlja skupna sporočila za javnost,
* navezuje stike z redakcijami medijev in novinarji ter skrbi, da imajo na razpolago informativna in druga gradiva in da so jim dostopni informacijski viri,
* organizira in vodi novinarske konference,
* spremlja poročanje medijev.

Obveščanje javnosti ob nesrečah poteka v medijih, ki morajo po predpisih, 25. členu Zakona o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16, 39/16, 45/19 – odl. US in 67/19 – odl. US), na zahtevo državnih organov, javnih podjetij in zavodov brez odlašanja brezplačno objaviti nujno sporočilo, povezano z resno ogroženostjo življenja, zdravja ali premoženja ljudi, kulturne in naravne dediščine.

V takih primerih MO Kranj – urad župana, pošlje sporočilo preko ReCO Kranj iz lastne adreme medijev, za takojšnjo objavo naslednjim medijem:

- RTV Slovenija,

- Slovenska tiskovna agencija,

- Lokalna sredstva obveščanja: Tele- TV Kranj, Radio Kranj (komunikacijski engeenering d.o.o.), časnik Gorenjski glas, mesečnik Kranjčanka.

Za obveščanje prebivalcev na prizadetem območju skrbi MO Kranj, na podlagi obvestil državnega nivoja, t.j. NIJZ, MZ in URSZR. Občinski organi in službe, ki vodijo in izvajajo zaščito, reševanje in pomoč (župan MO Kranj in poveljnik CZ MO Kranj) vzpostavijo čim bolj kvaliteten stik in redno komuniciranje s prebivalci, da bi dosegli ustrezno zaupanje in odzivanje na njihove odločitve.

Informacije za prebivalstvo morajo vsebovati predvsem naslednje poudarke:

* trenutno stanje na ogroženem in prizadetem območju (razvoj dogodkov),
* vpliv nesreče na prebivalstvo in okolje,
* kakšno pomoč lahko pričakujejo,
* ukrepi za omilitev nesreče,
* kako naj izvajajo osebno in vzajemno zaščito,
* kako naj sodelujejo pri izvajanju zaščitnih ukrepov,
* kje lahko dobijo dodatne informacije.

Obveščanje javnosti v MO Kranj se izvaja preko sredstev javnega obveščanja.

Pripravljena obvestila in napotki se prebivalcem razdelijo:

* v tiskani obliki: preko služb MO Kranj, krajevnih skupnosti, pošte ali se obvestila in napotki vržejo v poštne nabiralnike občanov;

* v elektronski obliki: prek uradne spletne strani MO Kranj (www.kranj.si), preko uradnega profila MO Kranj na socialnih omrežjih (npr. Facebook)

**MOK za komuniciranje z občani (brezplačno za uporabnika) tel. št. 080 1885**

P-17 seznam prejemnikov informativnega biltena v MO Kranj

P-18 seznam medijev, ki bodo posredovali obvestilo o izvedenem alarmiranju in napotke v MO Kranj za izvajanje zaščitnih ukrepov

D-8 Navodilo za obveščanje ob nesreči

# AKTIVIRANJE SIL IN SREDSTEV ZA ZRP



## AKTIVIRANJE ORGANOV MO KRANJ IN NJIHOVIH STOKOVNIH SLUŽB

V primeru RAZGLASITVE epidemije ali pandemije nalezljive bolezni pri ljudeh Poveljnik CZ MO Kranj, v sodelovanju z Poveljnikom CZ za Gorenjsko presodi trenutne razmere in oceni situacijo. Na podlagi razsežnosti epidemije ali pandemije nalezljive bolezni pri ljudeh in prizadetosti področja občine, Poveljnik CZ MO Kranj sprejme odločitev o aktiviranju občinskega načrta ZIR MO Kranj ob epidemiji ali pandemiji v celoti ali delno, kar lahko pomeni tudi aktiviranje potrebnih sil in sredstev za ZRP.

Glede na oceno stanja in razsežnosti Poveljnik CZ MO Kranj lahko aktivira oziroma skliče:

- Štab CZ MO Kranj,

- Službo CZ MO Kranj za podporo delovanja štaba,

- zaposlene na MO Kranj,

- poverjenike in namestnike CZ MO Kranj,

- predstavnika GARS Kranj,

- predstavnike prostovoljnih gasilskih društev,

- predstavnike javnih podjetij in zavodov v pristojnosti MO Kranj.

D-2 Načrt MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj

D-14 Vzorec odredbe o aktiviranju sil in sredstev za ZRP

D-15 Vzorec delovnega naloga

P-15 Podatki o odgovornih osebah MO Kranj, ki se jih obvešča o nesreči

P-5 Seznam zbirališč sil za zaščito, reševanje in pomoč MO Kranj

## AKTIVIRANJE SIL ZA ZAŠČITO, REŠEVANJE IN POMOČ MO KRANJ

Za izvajanje zaščite, reševanja in pomoči poveljnik CZ MO Kranj, glede na oceno stanja, aktivira poverjenike CZ MO Kranj v KS, enote CZ MO Kranj in druge sile za ZRP.

Pozivanje s tiskanimi pozivi občinskih pripadnikov CZ MO Kranj in drugih sil za ZRP izvaja občinska strokovna služba, ki ureja tudi vse zadeve v zvezi z nadomestili plač in povračil stroškov, ki jih imajo pripadniki sil ZRP MO Kranj pri opravljanju dolžnosti v CZ oziroma pri ZRP.

Občinske sile za ZRP, ki odidejo na prizadeto območje, se zberejo na svojih zbirališčih, kjer se jim na podlagi potreb prizadetega območja določi delovišče.

P-3 Pregled sil za zaščito, reševanje in pomoč MO Kranj

P-5 Seznam zbirališč sil za zaščito, reševanje in pomoč MO Kranj

D-14 Vzorec odredbe o aktiviranju sil in sredstev za ZRP

JGS MO Kranj

Enote javne gasilske službe MO Kranj se aktivirajo:

- preko ReCO Kranj (tiho alarmiranje),

- preko pozivanja po radijskih zvezah ZA-RE s strani poveljstva GARS Kranj ali Štaba CZ MO

Kranj,

- preko osebnega klica s strani poveljstva GARS Kranj ali Štaba CZ MO Kranj.

Načini in postopki aktiviranja sil in sredstev gasilskih enot v MO Kranj so opredeljeni v Načrtu alarmiranja operativnih gasilskih enot MO Kranj, po katerem se v tem primeru tudi izvaja aktiviranje.

P-11 Pregled gasilskih enot PGD GZ MO Kranj s podatki o poveljnikih in namestnikih poveljnikov

CZ

Enote Civilne zaščite MO Kranj se za delovanje na prizadetih območjih aktivirajo:

- preko osebnega klica s strani Štaba CZ MO Kranj;

- preko ReCO Kranj (tiho alarmiranje);

- preko pozivanja po radijskih zvezah ZA-RE s strani Štaba CZ Kranj.

P-4 Podatki o organih, službah in enotah CZ MO Kranj

P-5 Seznam zbirališč sil za zaščito, reševanje in pomoč MO Kranj

Policija

Za zagotavljanje varnosti se aktivira Policijska postaja Kranj, ki ureja cestni promet za intervencijska vozila, zavaruje območja dogajanja posameznih zaščitnih ukrepov in opravlja druge naloge iz svoje pristojnosti. Postopki aktiviranja sil in sredstev policije so interna zadeva Policije oz. ReCO Kranj in OKC, poveljnik CZ MO Kranj lahko preko komandirja Policijske postaje Kranj zaprosi za aktivacijo pripadnikov PP Kranj.

Pogodbena podjetja v sistemu CZ MO Kranj

Zavodi in gospodarske družbe, ki sodelujejo v CZ MO Kranj, se za delovanje na prizadetih območjih aktivirajo:

- preko osebnega klica s strani poveljnika ali namestnika poveljnika CZ MO Kranj ali Štaba CZ MO Kranj

Zavodi in gospodarske družbe, ki sodelujejo v CZ MO Kranj, se za delovanje na prizadetih območjih aktivirajo:

- preko osebnega klica s strani poveljnika ali namestnika poveljnika CZ MO Kranj ali Štaba CZ MO Kranj

Slovenska vojska

Predlog za aktiviranje in uporabo zmogljivosti Slovenske vojske lahko poda poveljnik CZ RS, in sicer na podlagi lastne odločitve ali na predlog župana, poveljnika CZ MO Kranj ali njegovega namestnika ali regijskega poveljnika CZ za Gorenjsko ali njegovega namestnika.

Zbirališče sil, ki pridejo na pomoč je praviloma GARS, Bleiweisova 34, Kranj.

P-5 Seznam zbirališč sil za zaščito, reševanje in pomoč MO Kranj

|  |
| --- |
| P-1 Podatki o poveljniku, namestniku poveljnika in članih Štaba civilne zaščite MO Kranj  P-3 Pregled sil za zaščito, reševanje in pomoč MO Kranj  P-2 Podatki o dežurnih osebah MO Kranj zaposlenih v MO Kranj  P-7 Pregled javnih in drugih služb, ki opravljajo dejavnosti pomembne za ZIR MO Kranj  P-10 Pregled pogodbenih gradbenih organizacij MO Kranj  D-2 Načrt MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj  D-3 Načrt organizacije in delovanja logističnega centra MO Kranj ter  D-4 Načrt zagotavljanja zvez v MO Kranj ob nesreči |

### LOGISTIČNI CENTER MO KRANJ

Mo Kranj ima centralno logistično skladišče v vojaškem objektu, na južnem delu vojašnice Kranj (poleg stavbe AMZS) na Bleiweisovi cesti. Objekt je tehnično varovan.

Uporablja se za namen zbiranja sil MO Kranj in MTS ZRP, ki prispejo kot pomoč. Skladišče zagotavlja dovolj veliko prostornino, nosilnost in varnost za vso prispelo pomoč.

Posamezni strokovnjaki, reševalne enote in službe ter materialna pomoč, se zberejo na mestu intervencije, ki ga določi vodja intervencije.

S helikopterji je pomoč mogoče dostaviti na peščenem poligonu na vzhodni strani skladišča. Možnost dobave pomoči s helikopterji je lahko na vseh primernih površinah MO Kranj, ki jih začasno določi Štab CZ MO Kranj.

Za sprejem in razdeljevanje pomoči skrbi Štab CZ MO Kranj oz. služba za podporo. V primeru dolgotrajnejše in zahtevnejše potrebe se organizira Občinski logistični center.

P-8 Pregled materialnih sredstev iz občinskih rezerv za primer naravnih in drugih nesreč

D-3 Načrt organizacije in delovanja logističnega centra MO Kranj ter prevzema in razdelitve mednarodne pomoči

P-16 Pregled kontaktnih organov drugih držav in mednarodnih organizacij, dežel in županij sosed. drž.

D-18 Vzorec obrazca za obveščanje dežel in županij sosednjih držav

## ZAGOTAVLJANJE POMOČI V MATERIJALNIH IN FINANČNIH SREDSTVIH

### DRŽAVNI IN REGIJSKI NIVO

Za potrebna MTS pri izvajanju nalog iz občinske pristojnosti zaščite in reševanja, ki jih MO Kranj nima, župan ali poveljnik CZ MO Kranj zaprosi štab CZ za Gorenjsko regijo.

Za pomoč v finančnih sredstvih zaprosi župan MO Kranj oz. pristojni občinski organ MO Kranj.

Poveljnik CZ RS na zahtevo pristojnih občinskih in regijskih poveljnikov CZ ali njihovih namestnikov, vodij intervencijskih enot in služb, ministrstev presodi o potrebah po materialnih in finančnih sredstvih. O uporabi materialnih sredstev, ki so:

* last Zavoda RS za blagovne rezerve (v nadaljnjem besedilu: državne blagovne rezerve), za pomoč prizadetim ob pojavu nalezljivih bolezni pri ljudeh odloča Vlada RS na predlog ministra, pristojnega za preskrbo v sodelovanju z ministrom, pristojnim za zdravje (na pobudo poveljnika CZ RS oziroma njegovega namestnika). ZRSBR je izvajalska institucija ministrstva, pristojnega za preskrbo, ki zagotavlja določene vrste in količine posameznih vrst blaga, ki morajo biti na razpolago za potrebe osnovne preskrbe ob naravnih in drugih nesrečah večjega obsega. Osnovna preskrba je v tem primeru preskrba z živili in neživilskimi proizvodi, ki so nujno potrebni za življenje ljudi, ter strateškimi surovinami in reprodukcijskimi materiali, ki so potrebni za zagotavljanje proizvodnje ali ki so posebnega pomena za obrambo države. O uporabi blagovnih rezerv odloča izključno Vlada Republike Slovenije kot ustanovitelj ZRSBR, lahko pa pooblasti ministra, pristojnega za preskrbo, da v določenih primerih v soglasju z ministrom, pristojnim za posamezno področje, odloča o uporabi blagovnih rezerv.

* državne rezerve materialnih sredstev, katerih skrbnik je URSZR (v nadaljnjem besedilu: državne rezerve materialnih sredstev) za primer naravnih in drugih nesreč in za pomoč prizadetim ob pojavu nalezljive bolezni pri ljudeh, odloča Vlada RS, v nujnih primerih pa o njihovi uporabi odloči poveljnik CZ RS. Državne rezerve materialnih sredstev se nahajajo v državnem logističnem centru v Rojah. Državni logistični center se aktivira ob vseh večjih naravnih in drugih nesrečah, ki so povzročile večjo materialno škodo ali ogrozile življenje in zdravje večjega števila ljudi v kateremkoli delu Slovenije oziroma ob aktiviranju državnih načrtov zaščite in reševanja za posamezno naravno ali drugo nesrečo.

Materialna pomoč države ob pojavu nalezljivih bolezni pri ljudeh bi obsegala posredovanje pri zagotavljanju posebne opreme, ki jo potrebujejo sile za ZRP za izvajanje zaščitnih ukrepov in nalog ZRP, vodenja in usklajevanja ter pomoč v obliki zaščitne in reševalne opreme, objektov, finančnih sredstev, hrane, pitne vode ter zdravil in drugih življenjskih pripomočkov.

### MEDOBČINSKA POMOČ

O potrebi po pomoči iz občin podpisnic dogovora o medsebojni pomoči odloči župan in/ali Štab CZ MO Kranj, ki za pomoč tudi zaprosi. Občine se v zagotavljanje pomoči vključujejo le na področju izvajanja zaščitnih in reševalnih aktivnosti na podlagi odobritve regijskega poveljnika CZ za Gorenjsko. Slednje se izvaja na podlagi dogovorov o medobčinski pomoči, ki temelji predvsem na solidarnosti.

6.3.3 MEDDRŽAVNA MEDOBČINSKA POMOČ

O potrebi po pomoči iz občin iz tujine, s katerimi ima MO Kranj sklenjen dogovor oz. sporazum o sodelovanju, odloči župan MO Kranj, ki za pomoč tudi zaprosi v dogovoru z regijskim poveljnikom CZ za Gorenjsko. O tem Štab CZ Kranj obvesti CORS preko ReCO.

# UPRAVLJANJE IN VODENJE



## ORGANI IN NJIHOVE NALOGE

Vodenje sil za zaščito, reševanje in pomoč je urejeno z Zakonom o varstvu pred naravnimi in drugimi nesrečami (Ur. list RS. št. 51/06-UPB1, 97/10 in 21/18-ZNOrg). Po tem zakonu se varstvo pred naravnimi in drugimi nesrečami organizira in izvaja kot enoten sistem na lokalni, regionalni in državni ravni.

### 7.1.1. POVELJNIK CZ MO KRANJ

* oceni posledice nesreče in potrebo po vključitvi občinskih sil za ZRP,
* aktivira občinski načrt ZIR ob potresu za MO Kranj,
* predlaga in odreja oziroma ovrednoti predloge o izvajanju zaščitnih ukrepov, sprejme odločitev o njihovem izvajanju,
* operativno-strokovno vodi dejavnost CZ MO Kranj in glede na nastale razmere, skrbi za povezavo in usklajeno delovanje vseh sil za ZRP,
* usklajuje izvajanje operativnih ukrepov in dejavnost občinskih organov,
* predlaga in odreja zaščitne ukrepe,
* nadzoruje izvajanje nalog,
* spremlja stanje na prizadetem območju,
* obvešča Poveljnika CZ za Gorenjsko o posledicah in stanju na prizadetem območju, ter poteku izvajanja ZRP,
* daje mnenje in predloge v zvezi s pripravami in delovanjem sil za ZRP MO Kranj,
* usklajuje potrebno pomoč v silah in sredstvih za ZRP MO Kranj na območju občine,
* po potrebi določa vodje intervencij,
* vodi pripravo končnega poročila o nesreči in z njim seznani URSZR Kranj in Poveljnika CZ RS,
* opravlja druge naloge iz svoje pristojnosti.

### 7.1.2. MESTNA OBČINA KRANJ

* opravlja upravne in strokovne naloge ZRP iz svoje pristojnosti,
* spremlja nevarnosti, - organizira komunikacijski sistem za delovanje občinskih sil za ZRP
* zagotavlja informacijsko podporo organom vodenja na občinski ravni,
* obvešča pristojne organe o nesreči,
* zagotavlja prostorske, telekomunikacijske in druge pogoje za delo Poveljnika CZ MO Kranj in štaba CZ MO Kranj,
* izdeluje ocene ogroženosti in načrtuje ukrepe za preprečevanje ter zmanjšanje posledic,
* zagotavlja logistično podporo pri delovanju občinskih sil za ZRP, organizira delo,
* skrbi za delovanje občinskega logističnega centra,
* poziva pripadnike CZ in pripadnike drugih sil za ZRP v občini,
* po potrebi organizira informacijski center.

### 7.1.3. POLICIJSKA UPRAVA KRANJ

* varuje življenja, osebno varnost in premoženje ljudi ter vzdržuje javni red in mir na območju, ki ga je prizadel potres,
* zavaruje ogroženo območje,
* preprečuje, odkriva in preiskuje kazniva dejanja in prekrške, odkriva in prijema storilce kaznivih dejanj in prekrškov, druge iskane osebe ter jih izroča pristojnim organom,
* nadzira in ureja promet v skladu s stanjem prometne infrastrukture ter omogoča interveniranje silam za ZRP,
* varuje državno mejo in izvaja mejni nadzor ter policijske naloge v zvezi s tujci,
* z letalsko enoto policije sodeluje pri opravljanju policijskih, humanitarnih, oskrbovalnih, izvidovalnih in drugih nalog pomembnih za ZRP,
* sodeluje pri identifikaciji mrtvih,
* obvešča Generalno policijsko upravo o mrtvih in poškodovanih tujcih,
* po potrebi organizira mobilni operativno - komunikacijski center,
* varuje določene osebe, objekte, organe in okoliše,
* obvešča javnost o izvedenih nalogah s svojega delovnega področja,
* preko Ministrstva za notranje zadeve obvešča Ministrstvo za zunanje zadeve o umrlih tujcih,
* opravlja druge naloge iz svoje pristojnosti.

Do začetka dela Operativnega štaba Policijske uprave Kranj, interveniranje vodi Operativno komunikacijski center Policijske uprave Kranj.

Predstavnik PU Kranj, ki je hkrati član Štaba CZ MO Kranj, je zadolžen za koordinacijo med Štabom CZ MO Kranj in policijo.

### 7.1.4. NACIONALNI INŠTITUT ZA JAVNO ZDRAVJE, OE KRANJ

* predlaga in izvaja ukrepe za preprečevanje epidemije in pandemije nalezljive bolezni pri ljudeh,
* izvaja epidemiološko spremljanje epidemijskega oziroma pandemijskega pojavljanja nalezljivih bolezni, -
* ob pojavu nalezljive bolezni pripravi oceno tveganja za javno zdravje,
* usklajuje pripravo smernic in standardnih postopkov za obvladovanje epidemije oziroma pandemije nalezljivih bolezni pri ljudeh, -
* opredeljuje potrebe po laboratorijski diagnostiki mikroorganizmov, komunicira in posreduje informacije za splošne in strokovne javnosti skladno s planom obveščanja,
* po potrebi vzpostavi linijo odprtega telefona za prebivalstvo za informacije o preprečevanju širjenja nalezljivih bolezni pri ljudeh,
* predlaga in izvaja ukrepe za zagotavljanje izolacije in karantene,
* predlaga strategijo in operativni načrt zaščite s cepljenjem in z zdravili, ter ga po potrebi izvajajo,
* opravlja druge naloge iz svoje pristojnosti.

### 7.1.5. NACIONALNI LABORATORIJ ZA ZDRAVJE, OKOLJE IN HRANO, OU KRANJ

* higienska in zdravstvena ekološka dejavnost in celovita problematika okolja,
* mikrobiološka diagnostična dejavnost, preiskave in aktivnosti s področja javne zdravstvene mikrobiologije, raziskovalna dejavnost,
* mikrobiološke analize živil, vod in drugih vzorcev okolja,
* kemijske analize živil, vod in drugih vzorcev okolja,
* opravlja druge naloge iz svoje pristojnosti.

### 7.1.6. UPRAVA ZA VARNO HRANO, VETERINARSTVO IN VARSTVO RASTLIN OU KRANJ

* spremlja stanje in sprejema ukrepe za preprečevanje pojava in širjenja zoonoz,
* zagotavlja medsebojno sodelovanje in obveščanje z NIJZ in MZ ob pojavu zoonoz pri živalih in v primeru izbruhov okužb, povzročenih z živili,
* v sodelovanju z MZ pripravi kratkoročne in dolgoročne preventivne ukrepe in programe za varstvo prebivalstva pred zoonozami,
* usklajuje izvajanje odrejenih zdravstvenih in zaščitnih ukrepov ter nalog ZRP,
* odreja oziroma izvaja ukrepe za ugotavljanje, preprečevanje širjenja in zatiranje bolezni živali, skladno z zakonodajo,
* izdaja obvezna navodila uradnim veterinarjem UVHVVR in veterinarskim organizacijam,
* izvaja inšpekcijski nadzor nad varnostjo živil oziroma hrane,
* opravlja druge naloge iz svoje pristojnosti

### 7.1.7. ZDRAVSTVENI INŠPEKTORAT RS , OBMOČNA ENOTA KRANJ

* sodeluje pri izvajanju zaščitnih ukrepov,
* izvajanje inšpekcijskega nadzora nad zdravstveno higienskim stanjem začasnih nastanitvenih objektov, sanitarno zdravstvenimi pogoji zdravstvene oskrbe, oskrbe s hrano, oskrbe s pitno vodo, javne prehrane, vzgojno-izobraževalnega in vzgojno-varstvenega dela,
* opravlja druge naloge iz svoje pristojnosti

### 7.1.8. NEVLADNE ORGANIZACIJE

Območna združenja Rdečega križa Slovenije, Slovenska Karitas, Regijski svet gasilskih zvez Gorenjske, Gorsko reševalna služba Kranj, Jamarsko reševalna služba Kranj, Klub vodnikov reševalnih psov Kranj, Kinološka zveza Slovenije, Jamarsko društvo Kranj, Zveza tabornikov Kranj, Radioamaterski klub Kranj, Podvodno reševalna služba, Ribiška družina Kranj, Športno društvo Kranj, Lovske družine Sorško polje, Jošt, Storžič in Udenboršt, Gorenjska gradbena družba d.d. Kranj, Vodno gospodarstvo podjetje d.o.o. Kranj, Saning d.o.o. Kranj, Elektro Kranj d.d., Komunala Kranj d.o.o., Surovina d.o.o. Kranj, katerih dejavnost je pomembna za zaščito, reševanje in pomoč, izvajajo naloge iz svoje pristojnosti. Vključujejo se v skupne akcije zaščite, reševanja in pomoči na podlagi odločitev poveljnika Civilne zaščite MO Kranj.

## OPERATIVNO VODENJE

Zdravstvene ukrepe in druge posebne ukrepe ter njihovo izvajanje in spremljanje razmer na terenu določi minister, pristojen za zdravje, in jih usklajuje MZ.

Ob aktiviranju občinskega načrta vodi aktivnosti ZRP Center kriznega odziva (CKO) Kranj. Na podlagi napovedi poteka epidemije ali pandemije in ocene razmer, ki jo pripravi MZ v sodelovanju z NIJZ in Svetovalne strokovne skupine ministra, CKO določi zaščitne ukrepe in naloge ZRP. Poveljnik CZ MO Kranj usklajuje in usmerja aktivnosti, ko se aktivirajo občinske sile in sredstva za ZRP MO Kranj in ko se v intervencijo vključijo gasilske ter druge enote CZ, policija in SV.

Vodenje se izvaja po sistemu SVOD - Sistem vodenja odziva na dogodke, ki je bil razvit na podlagi mednarodno uveljavljenega sistema ICS. Razvejanost organizacijske strukture vodenja se prilagaja vrsti nalog, njihovem številu ter številu izvajalcev nalog, pa tudi številu hkratnih dogodkov na isti ravni pristojnosti. Sistem se prilagaja obsegu nesreče in številu dogodkov.

CKO v skladu z obsegom in razvojem intervencije odziva na dogodek širi organizacijsko strukturo vodenja na naslednja področja:

- vodenje,

- operacije,

- logistika,

- načrtovanje ter

- administracija in finance.

- varnost pri delu in zdravje,

- odnose z javnostmi,

- povezave s pomožnimi in podpornimi organizacijami,

- ter druge naloge (pravne zadeve, varnostne zadeve, itd.), ki mu pomagajo izvajati naloge v področju vodenja.

Vsako področje ima praviloma svojega vodjo ter se po potrebi nadalje deli na odseke, in sektorje v katerih delujejo ter enote, ali službe, posamezni strokovnjaki in drugi izvajalci odziva.

V organizacijsko strukturo sistema vodenja po SVOD se vključuje člane štabov CZ MO Kranj, služb za podporo štabu CZ MO Kranj, javne uslužbence s specifičnimi znanji in pripadnike sil ZRP, Policije, nujne medicinske pomoči in ostalih pristojnih organizacij in služb.

D-2 Načrt MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj

## ORGANIZACIJA ZVEZ

Pri vodenju dejavnosti zaščite, reševanja in pomoči ob naravnih in drugih nesrečah se uporablja sistem zvez zaščite in reševanja (ZA-RE), ki ima podsistem radijskih zvez in podsistem osebnega klica. Sistem zvez ZA-RE se obvezno uporablja pri vodenju intervencij ter drugih zaščitnih in reševalnih akcijah.

Pri prenosu podatkov in komuniciranju se načeloma uporablja vsa razpoložljiva telekomunikacijska in informacijska infrastruktura, ki temelji na različnih medsebojno povezanih omrežjih. Prenos podatkov in komuniciranje med organi vodenja, reševalnimi službami in drugimi izvajalci zaščite, reševanja in pomoči poteka po:

1) radijskih zvezah (ZA-RE),

2) mobilni telefoni (GSM),

3) internetu-elektronski pošti,

4) javne telefonske zveze (analogne ali digitalne),

5) telefaksu,

6) radijskih postaj radioamaterjev

7) kurirske zveze.

MO Kranj in sile ZRP MO Kranj za zvezo med enotami in ReCO Kranj uporabljajo določene repetitorske kanale.

Ob morebitnem izpadu repetitorja, se posreduje v ReCO zahtevo po postavitvi mobilnega repetitorja.

Vodja enote se mora po prihodu na mesto intervencije javiti v ReCO Kranj po CH kanalu. Za neposredno vodenje intervencije na terenu pa se uporabljajo simpleksni kanali, ki jih dodeli ReCO Kranj.

Za zvezo med enotami se uporabljajo simpleksni kanali sistema ZA-RE. Prvenstveno sta določena dva CH kanala(glavni in rezervni). V primeru, da sta kanala zasedena oz. nedelujoča ali je potreba po dodatnih delovnih kanalih, se zahteva napoti na ReCO Kranj.

V primeru, da je v reševanje vključen tudi helikopter Slovenske vojske, se za medsebojno komuniciranje uporablja 33. ali 34. kanal radijskih zvez ZA-RE. Radijske zveze sistema zvez ZA-RE se uporablja v skladu z navodilom za uporabo radijskih zvez ZA-RE.

P-19 Radijski imenik sistema zvez ZA-RE v CZ MO Kranj

D-4 Načrt zagotavljanja zvez v MO Kranj ob nesreči

# ZAŠČITNI UKREPI TER NALOGE ZAŠČITE, REŠEVANJA IN POMOČI

Ob pojavu epidemije oziroma pandemije nalezljive bolezni pri ljudeh na področju MO Kranj, se bodo poleg splošnih in posebnih zdravstvenih ukrepov za preprečevanje in obvladovanje nalezljivih bolezni pri ljudeh na področju zdravstva izvajali tudi ukrepi in naloge ZRP.



## SPLOŠNI IN POSEBNI ZDRAVSTVENI TER DRUGI POSEBNI UKREPI ZA PREPREČEVANJE IN OBVLADOVANJE NALEZLJIVIH BOLEZNIH PRI LJUDEH

Za določitev splošnih in posebnih zdravstvenih ter drugih posebnih ukrepov za preprečevanje in obvladovanje nalezljivih bolezni pri ljudeh je zadolžen NIJZ in njegove območne enote (za Gorenjsko NIJZ OE Kranj), zdravstveno nadzorstvo pa izvajata Zdravstvena inšpekcija Republike Slovenije (OE Kranj) in Uprava za varno hrano, veterinarstvo in varstvo rastlin (OU Kranj), vsak skladno s svojimi pristojnostmi.

Posebne ukrepe za preprečevanje in obvladovanje izvajajo fizične in pravne osebe, ki izvajajo zdravstveno dejavnost, pri nalezljivih boleznih, ki se prenašajo med živalmi in človekom (zoonozah), pa tudi fizične in pravne osebe, ki opravljajo veterinarsko dejavnost.

Posebni ukrepi so:

* osamitev (izolacija), karantena, obvezno zdravljenje in poseben prevoz bolnikov;
* cepljenje (imunizacija in imunoprofilaksa) ter zaščita z zdravili (kemoprofilaksa);
* dezinfekcija, dezinsekcija in deratizacija;
* drugi posebni ukrepi.

V primeru potreb po dodatni pomoči pri izvajanju teh posebnih ukrepov lahko po odločitvi poveljnika CZ RS oziroma poveljnika CZ za Gorenjsko v sodelovanju z poveljnikom CZ MO Kranj, sodelujejo tudi sile za ZRP ter po potrebi tudi SV s svojimi razpoložljivimi zmogljivostmi. Pogoje in način izvajanja posebnih ukrepov opredeli ministrstvo, pristojno za zdravje.

Sile za ZRP bodo po potrebi sodelovale pri izvajanju posebnih ukrepov, in sicer pri:

* delitvi in dostavi materialnih sredstev za izvajalce zdravstvene dejavnosti,
* meritvah telesne temperature na kontrolnih točkah pri prehodu državne meje,
* organizaciji osnovne oskrbe s hrano osebam v karanteni in izolaciji,
* dezinfekciji, dezinsekciji in deratizaciji,
* organizaciji usposabljanj za pravilno in varno izvajanje nalog in za pravilno uporabo zaščitnih sredstev.

Pogoje, način izvedbe nalog sodelujoče in njihove pristojnosti, aktivnosti in nadzor nad izvajanjem posebnih ukrepov opredeli ministrstvo, pristojno za zdravje.

Pogoje, način in sredstva za izvajanje dezinfekcije, dezinsekciji in deratizaciji predpiše minister, pristojen za zdravje v sodelovanju z ministrom, pristojnim za kmetijstvo in ministrom, pristojnim za okolje in prostor.

Osamitev (izolacija)

Osamitev (izolacija) je ukrep, s katerim se omeji svobodno gibanje, ki ga določi lečeči zdravnik, NIJZ ali njegove območne enote obolelemu za nalezljivo boleznijo, da se omeji svobodno gibanje, kadar to lahko povzroči neposreden ali posreden prenos bolezni na druge osebe. Glede na način prenosa nalezljive bolezni in stanje kužnosti bolnika se določi vrsta osamitve, ki lahko poteka na bolnikovem domu, v zdravstvenem zavodu (hospitalizacija) ali pa na za ta namen posebej določenem prostoru. Osamitev lahko traja največ toliko časa, kolikor traja kužnost.

D – 1020 Seznam lokacij primernih za izolacijo (MZ)

D – 1021 Pogoji, ki jih mora izpolnjevati objekt namenjen za nastanitev oseb v izolaciji

D – 1023 Navodila za osebe, ki so napotene v izolacijo

D – 1024 Potrebna MTS za izvedbo izolacije

Karantena

Karantena je ukrep, s katerim se omeji svobodno gibanje in določijo obvezni zdravstveni pregledi zdravim osebam, ki so bile ali za katere se sumi, da so bile v stiku z nekom, ki je zbolel za kugo, virusno hemoragično mrzlico (Ebola, Lassa, Marburg) ali nalezljivo boleznijo, za katero je bila razglašena epidemija. Karanteno odredi minister, pristojen za zdravje, na predlog NIJZ.

Drugi ukrepi s katerimi se omeji svoboda gibanja

Ob pojavu epidemije ali pandemije nalezljive bolezni pri ljudeh, kadar s splošnimi in posebnimi ukrepi ni mogoče preprečiti, da se v RS zanesejo in v njej razširijo določene nalezljive bolezni lahko Vlada RS, odredi tudi druge posebne ukrepe, kot so:

* določi pogoje za potovanje v države, v katerih obstaja možnost okužbe z nevarno nalezljivo boleznijo, ali za prihod iz teh držav,
* prepove oziroma omeji gibanje prebivalstva na okuženih in ogroženih območjih, m
* prepove zbiranje ljudi po šolah, kinodvoranah, javnih lokalih in drugih javnih mestih, dokler ne preneha nevarnost širjenja nalezljive bolezni,
* omeji in prepove promet posameznih vrst blaga in izdelkov.

Pri izvajanju drugih posebnih ukrepov sodeluje tudi Policija in organi in enote za zaščito, reševanje in pomoč. Ministrstvo, pristojno za zdravje tudi v sodelovanju s Policijo in Civilno zaščito MO Kranj, določi pogoje, način izvedbe, sodelujoče in njihove pristojnosti, posamezne aktivnosti pristojnih ter nadzor nad izvajanjem drugih posebnih ukrepov. Glede materialne dolžnosti, nadomestila plače, varstva pri izvrševanju dolžnosti, povračilu škode in odgovornosti za povzročeno škodo se smiselno uporabljajo predpisi, ki urejajo varstvo pred naravnimi in drugimi nesrečami.

Drugi ukrepi:

V določenih primerih nalezljivih bolezni se za širjenje bolezni lahko uporabljajo tudi ukrepi s katerimi se ugotavlja prisotnost znakov bolezni. Eden od takih je izvajanje ukrepa merjenja telesne temperature, ki ga izvajajo posamezniki, ki so primerno usposobljeni. Ukrep se lahko izvaja na mejah, na vstopnih točkah v poslovne objekte in poslovne zgradbe ter objekte institucionalnega varstva in druge.

Lastniki ali upravljavci objektov v skladu s priporočili NIJZ določijo ukrepe, način izvajanja ukrepov in odgovorne za izvajanje ukrepov za preprečitev širjenja okužbe in z njimi seznanijo uporabnike objektov.

D-1008 Načrt sodelovanja ZRP na občinski in državni ravni za izvajanje karantene oziroma izolacije

D-1009 Navodila RKS za člane ekip PP za izvajanje nalog ob epidemiji

## ZAŠČITNI UKREPI IN NALOGE ZAŠČITE, REŠEVANJA IN POMOČI

Ukrepi in naloge zaščite, reševanja in pomoči so namenjeni preprečitvi, ublažitvi, zmanjšanju nastanka in odpravi posledic epidemije oziroma pandemije nalezljive bolezni pri ljudeh.

Ob pojavu epidemije oziroma pandemije nalezljive bolezni pri ljudeh se izvajajo naslednji zaščitni ukrepi in naloge ZRP:

* prostorski, urbanistični, gradbeni in drugi tehnični ukrepi (ukrep),
* RKB zaščita - biološka zaščita (ukrep),
* prva pomoč in nujna medicinska pomoč (naloga),
* pomoč ogroženim in prizadetim (okuženim) prebivalcem (naloga),
* zagotavljanje osnovnih pogojev za življenje (naloga).

### 8.2.1. PROSTORSKI, URBANISTIČNI, GRADBENI IN DRUGI TEHNIČNI UKREPI

Če je posledica epidemije ali pandemije nalezljive bolezni pri ljudeh večje število mrtvih, je treba infektivna trupla ustrezno zaščititi pred okoljskimi vplivi skladno z Navodilom za ravnanje z infektivnimi trupli (D – 503) in Pravilnik o prevozu in pokopu posmrtnih ostankov (Uradni list RS, št. 53/17 in 56/17 – popr.)

Regija (Izpostava URSZR Kranj ali Štab CZ za Gorenjsko) obvesti Štab CZ MO Kranj glede izvajanja ukrepov in postopkov, ki jih prejme od Štaba CZ RS.

Mestna občina Kranj ima v prostorske planu sprejeto lokacijo za pokop večjega števila mrtvih, (Lokacija EUP 33/2 – prostor med vzhodno obvoznico in novim delom kranjskega pokopališča na Planini I ). Za hrambo infektivnih trupel, če vseh trupel ne bi mogli pravočasno pokopati, bodo za prevoz v ledeno dvorano na Zlatem polju na voljo tovornjaki hladilniki. Na ledeni ploskvi je prostora za min. 1.100 trupel, upoštevajoč dohodne poti v širini 1 m. Trupla do mesta pokopa prepelje pogrebna služba Komunale Kranj.

NIJZ pripravi navodila in usmeritve glede pogojev in načina izvedbe prevoza, pokopa, izkopa in prekopa posmrtnih ostankov v razmerah razglašene epidemije/pandemije.

Mestna občina Kranj poskrbi za ustrezno obveščenost prebivalcev glede predpisanih omejitev in pogojev pokopa posmrtnih ostankov.

Mestna občina Kranj po prejemu informacij in navodil, ki jih prejmejo s strani regije, začne izvajati zaščitne ukrepe in poroča poveljniku CZ za Gorenjsko oz. njegovemu namestniku o realizacij

LOKACIJA ZA POKOP MRTVIH V PRIMERU NA NARAVNE NESREČE ALI EPIDEMIJE

KAPACITETA POKOPOV TRUPEL: MIN. 21.500

LOKACIJA EUP 33/2



Zemljišče v naravi predstavlja njive in travniške površine (lokacija med V obvoznico in kranjskim pokopališčem). Namenska raba je ZK, območje se nahaja neposredno ob obstoječem mestnem pokopališču in je namenjeno njegovi širitvi. Zemljišča NISO v lasti MO Kranj. REZERVNA LOKACIJA: POKOPALIŠČE BITNJE-KAPACITETA POKOPOV TRUPEL ( 1.550).



LEDENA DVORANA ZLATO POLJE - LEDENA PLOSKEV ZA 1.100 TRUPEL

KRANJSKO POKOPALIŠČE – KAPACITETA POKOPA ZA 21.500 LJUDI

VZHODNI DEL PREDVIDEN ZA ŠIRITEV



POKOPALIŠČE BITNJE – KAPACITETA POKOPA ZA 1.500 LJUDI

P-23 Pregled lokacij načrtovanih za potrebe zaščite in reševanja v občinskih prostorskih aktih

P-7 Pregled javnih in drugih služb, ki opravljajo dejavnosti pomembne za zaščito in reševanje

D-503 Navodilo za ravnanje z infektivnimi trupli

D-1010 Priporočila za postopanje z umrlim s COVID-19

D-1011 Higienska priporočila za preprečevanje okužb z novim koronavirusom za pogrebno in pokopališko dejavnost

### 8.2.2. BIOLOŠKA ZAŠČITA

Konkretno oceno ogroženosti zaradi nalezljivih bolezni pri ljudeh na področju MO Kranj pripravljajo strokovnjaki javnega zdravja (NIJZ in pristojni epidemiologi NIJZ OE Kranj), ki ob tem ocenijo možnost za izpostavljenost nalezljivim agensom, verjetnost za okužbo in prenos bolezni ter tveganje za preostalo prebivalstvo. Pri tem se upoštevajo tudi trenutne epidemiološke razmere in vsi drugi dejavniki, ki lahko vplivajo na nastanek in širjenje nalezljivih bolezni. Temu ustrezno epidemiologi ob ogroženosti za javno zdravje priporočijo sorazmerne ukrepe in spremljajo učinkovitost izvajanja ukrepov.

Gasilske enote na področju MO Kranj sodelujejo pri izvedbi razkuževanja javnih prostorov in površin, vozil in opreme NMP za bolnišnice in zdravstvene domove in druge objekte, ko obseg dela presega zmožnosti delovanja rednih služb.

O izvedenem ukrepu poročajo poveljniku CZ MO Kranj in poveljniku CZ za Gorenjsko regijo oz. njegovem namestniku

P-12 Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov

P-11 Pregled gasilskih enot PGD GZ MO Kranj s podatki o poveljnikih in namestnikih poveljnikov

### 8.2.3. PRVA POMOČ IN NUJNA MEDICINSKA POMOČ

Prvo pomoč ob pojavu epidemije oziroma pandemije nalezljive bolezni pri ljudeh, nudijo ekipe prve pomoči CZ MO Kranj. Njihove naloge so sodelovanje pri prevozu obolelih, negi obolelih in izvajanju sanitarnohigienskih in protiepidemijskih ukrepov.

Zdravstveno varstvo prebivalcev na primarni ravni izvajajo javni zdravstveni zavodi - JZZ, ki pokrivajo svoje območje s zdravstvenimi postajami, s ciljem, približati zdravstvene storitve prebivalcem. Celotna mreža izvajalcev primarnega zdravstvenega varstva, tako JZZ, kot koncesionarjev je pomemben vidik pri zgodnji zaznavi in obravnavi suma na nalezljivo bolezen.

V primeru večjega števila okuženih ali epidemije se prebivalci praviloma ne evakuirajo iz območja, ki ga je prizadela epidemija. Osnovno zdravstveno varstvo za te prebivalce še vedno izvajajo teritorialno pristojni zdravstveni zavodi, je pa nujno sistemsko zagotavljanje začetne prepoznave bolnikov s sumom na bolezen v lokalnem okolju. V ta namen se določi JZZ, ki predstavljajo t.i. vstopno točko za obravnavo bolnikov z nalezljivo boleznijo. V primeru večjega števila primerov okužb, lokalnih izbruhov ali ob razglasitvi epidemije, se dejavnost JZZ, kjer se izvaja obravnava bolnikov s sumom na nalezljivo bolezen koncentrira na vstopnih točkah. Sile za ZRP MO Kranj lahko sodelujejo pri prevozu in dostavi materialno tehničnih sredstev za vzpostavitev vstopnih točk (kontejnerji, šotori… za potrebe zdravstva).

Dispečerska služba zdravstva-DSZ opravlja funkcijo koordinatorja vseh prevozov okuženih in/ali obolelih oseb za nalezljivo bolezen, ne glede na to, ali je enota JZZ vključena v enotni sistem DSZ. Namen dajanja prve pomoči je, da poškodovani čim prej in v kar najboljšem stanju lahko pride do strokovne medicinske pomoči oziroma zdravljenja. Naloge, ki jih izvajajo ekipe NMP, ZD Kranj, JGS, RK, CZ MO Kranj in občani, ki imajo opravljen tečaj prve pomoči, obsegajo:

- prva pomoč poškodovanim in obolelim,

- pomoč pri dekontaminaciji poškodovanih in obolelih,

- sodelovanje pri prevozu lažje poškodovanih in obolelih,

- sodelovanje pri negi poškodovanih in obolelih,

- sodelovanje pri izvajanju higiensko-epidemioloških ukrepov.

Prvo pomoč ob nesreči v MO Kranj nudijo reševalci NMP, gasilci – bolničarji, ekipa prve pomoči OZ Kranj RKS enota Kranj in osebje ZD Kranj.

Specialistično oskrbo poškodovanim in obolelim, ki niso kontaminirani in ne kažejo znakov akutne obolelosti (npr. bruhanje) nudi ZD Kranj.

Če bi se število poškodovanih občutno povečalo, bi zdravstvene ustanove začele delovati v skladu z navodilom Ministrstva za zdravje o delu zdravstva ob naravnih in drugih nesrečah.

SV in policija zagotavljata helikopterske prevoze za NMP ter za prevoz poškodovanih.

P-27 Pregled zdravstvenih domov, zdravstvenih postaj in reševalnih postaj

P-28 Pregled splošnih in specialističnih bolnišnic

P-25 Pregled človekoljubnih organizacij

D-6 Navodilo za izvajanje psihološke pomoči

### 8.2.4. POMOČ OGROŽENIM IN PRIZADETIM PREBIVALCEM

Osebe, za katere je odrejena osamitev ali karantena, se smejo prevažati samo na način in pod pogoji, ki onemogočajo širjenje okužbe. Način in pogoje prevoza določi minister, pristojen za zdravje.

V času pred in po epidemiji je za organizacijo in izvajanje osamitve (izolacije) pristojno MZ.

Ob povečanju števila oseb v MO Kranj, ki potrebujejo karanteno in je ne morejo izvajati v kraju bivanja, oziroma, ko se karantena ne sme izvajati na domu ali v primeru odreditve skupinske karantene pri zagotavljanju objektov in oskrbi oseb sodeluje CZ MO Kranj na vseh ravneh organiziranja v skladu s priporočili in v sodelovanju z NIJZ in zdravstvom.

Ministrstvo, pristojno za zdravje opredeli pogoje, način izvedbe, sodelujoče in njihove pristojnosti, posamezne aktivnosti pristojnih ter nadzor nad izvajanjem karantene in pri tem sodeluje tako s Policijo, CZ za Gorenjsko in Štabom CZ Civilno MO Kranj, ki pomaga pri zagotavljanju dodatnih lokacij in objektov namenjenih za karanteno ali osamitev.

Sile za ZRP MO Kranj sodelujejo pri zagotavljanju logističnih storitev za osebe, ki so v karanteni ali osami (npr. oskrba s hrano, zdravili, zdravniškimi pripomočki in drugimi nujnimi življenjskimi potrebščinami) in zagotovijo oskrbo ranljivih skupin.

Osebam, ki so psihično prizadete (strah ipd.) se organizira psihološka pomoč. Psihološko pomoč dajejo različni strokovnjaki (psihologi, terapevti, duhovniki in drugi).

Naloga MO Kranj je med drugim:

* da vzpostavi dežurni klicni center za informacije in pomoč občanom **(tel. 080 1885**),
* da aktivira ekipe ZRP MO Kranj (Zveza tabornikov in RK Kranj), ki pomagajo pri izvajanju ukrepov osamitve (izolacija), karantene in pri posebnem prevozu bolnikov,
* da Zveza tabornikov MO Kranj v toplejših mesecih poskrbi za začasno
* nastanitev in oskrbo ogroženih (šotori), v drugih hladnejših mesecih pa je nastanitev predvidena v telovadnicah, osnovnih šol in Dijaškem domu na Zlatem polju,
* Zveza tabornikov MO Kranj poskrbi za razdeljevanje človekoljubne in druge pomoči.

MO Kranj zagotavlja pomoč ogroženim in prizadetim prebivalcem glede na potrebe ter o tem poroča poveljniku CZ za Gorenjsko oz. njegovemu namestniku.

P-25 Pregled človekoljubnih organizacij

### 8.2.5. ZAGOTAVLJANJE OSNOVNIH POGOJEV ZA ŽIVLJENJE

Zagotavljanje osnovnih pogojev za življenje ob pojavu epidemije oziroma pandemije nalezljive bolezni pri ljudeh obsega zagotovitev:

* nujne zdravstvene oskrbe ljudi in živali,
* nastanitev in oskrba zbolelih in ogroženih prebivalcev s pitno vodo, hrano, zdravili in drugimi osnovnimi življenjskimi potrebščinami,
* zagotavljanje delovanja nujne komunalne infrastrukture (npr. pitne vode, odvajanje in čiščenje komunalnih voda, odstranjevanje in ravnanje s komunalnimi odpadki, dobava elektrike, plina, daljinskega ogrevanja, IKT storitve, vzdrževanje javnih površin, zimska služba, pogrebna, gasilska služba, lekarniška dejavnost…),
* zagotavljanje delovanja storitev (prodaja prehrambenih artiklov za ljudi in domače živali …),
* pravilno ravnanje s posmrtnimi ostanki,
* pravilno ravnanje z odpadki in odplakami in
* pravilno ravnanje z infektivnimi odpadki.

Za izvajanje nalog zagotavljanja osnovnih pogojev za življenje so zadolžene javne službe, gospodarske družbe, zavodi in druge organizacije, ki izvajajo javne in za javnost pomembne storitve.

Sklep o preklicu izvajanja zaščitnih ukrepov in nalog ZRP na ravni države sprejme poveljnik CZ RS na podlagi ocene, da so osnovni življenjski pogoji izpolnjeni in izvajanje ukrepov in nalog ZRP ni več potrebno izvajati. Splošne in posebne zdravstvene ukrepe ter druge ukrepe za preprečevanje in obvladovanje nalezljivih bolezni pri ljudeh prekliče minister, pristojen za zdravje oziroma Vlada RS.

Poveljnik CZ MO Kranj in štab CZ MO Kranj prekličeta na podlagi navedenih državnih določil primerljive občinske sklepe.

# 9. OSEBNA IN VZAJEMNA ZAŠČITA

Osebna in vzajemna zaščita obsega vse aktivnosti, ki jih prebivalci izvajajo za preprečevanje širjenja epidemije oziroma pandemije nalezljive bolezni pri ljudeh, za njihovo zdravje in življenje. Prebivalci, lastniki in uporabniki stavb, gospodarske družbe, zavodi in druge organizacije, posamezniki, ki opravljajo samostojno dejavnost ter državni organi si morajo sami, na svoje stroške zagotoviti potrebna sredstva in opremo za osebno in vzajemno zaščito.

Poleg delovanja zdravstvene službe lahko tudi prebivalci sami veliko naredijo za preprečevanje širjenja epidemije oziroma pandemije nalezljive bolezni pri ljudeh, na primer:

- s higienskim umivanjem rok in higienskim ravnanjem ob kašljanju in kihanju,

- z razkuževanjem rok, bivalnih prostorov,

- s samoizolacijo v primeru nalezljivih bolezni,

- s pravilnim ravnanjem z živili in pravilno pripravo hrane,

- z izogibanjem stika z bolnimi živalmi,

- s primerno obleko, obutvijo in uporabo ustrezne varovalne opreme in posebnih zaščitnih sredstev,

- s pravilnim ravnanjem z infektivnimi odpadki,

- s pravočasnim cepljenjem z upoštevanjem varne spolnosti in

- z ohranjanjem razdalje.

S cepljenjem in uporabo sredstev za osebno zaščito ter z doslednim upoštevanjem navodil, ki jih po sredstvih javnega obveščanja sporočajo strokovne službe, lahko prebivalci učinkovito zmanjšajo pojav bolezni pri ljudeh. Da bi lahko prebivalci učinkovito izvajali ukrepe in naloge za zaščito svojega zdravja in življenja, morajo biti temeljito seznanjeni z boleznijo, njeno nevarnostjo ter vsemi možnimi in potrebnimi zaščitnimi ukrepi.

Kadar je zaradi pojava nalezljive bolezni pri ljudeh ogroženo življenje ljudi, skrbi za organiziranje, razvijanje in usmerjanje osebne in vzajemne zaščite MZ ob strokovni podpori NIJZ. NIJZ pripravi informacijska gradiva (navodila in priporočila) o nalezljivih boleznih pri ljudeh za splošno javnost in za posebno ranljive populacije, poskrbi za distribucijo navodil in priporočil, spremlja njihovo upoštevanje ter prilagaja navodila in distribucijo za njihovo največjo učinkovitost. NIJZ poskrbi tudi za vzpostavitev odprtega telefona za prebivalstvo, ki prebivalcem nudi informacije o preprečevanju širjenja nalezljivih bolezni pri ljudeh. V sodelovanju z nevladnimi organizacijami vzpostavi brezplačni telefon za prebivalce za ohranjanje dobrega psihičnega počutja prebivalcev in izvajanje psihološke podpore. NIJZ vsa navodila in priporočila o nalezljivih boleznih pri ljudeh objavlja tudi na svoji spletni strani (www.nijz.si).

Navodila in napotki za izvajanje osebne in vzajemne zaščite so objavljeni na spletni strani URSZR (www.sos112.si) in MO Kranj.

# POGLAVJE – RAZLAGA POJMOV IN KRAJŠAV

CZ: Civilna zaščita

MOK: Mestna občina Kranj

KŽ\_ OK: Kabinet župana - oddelek za komuniciranje

ZRP: Zaščita, reševanje in pomoč

ZIR: Zaščita in reševanje

NIJZ: Nacionalni inštitut za javna zdravje

NLZOH: Nacionalni laboratorij za zdravje, okolje in hrano

URSZR : Uprava republike Slovenije za zaščito in reševanje

SV: Slovenska vojska

RKB: Radiološka- kemična in biološka (enota)

ReCO: Regijski center za obveščanje

RKS: Rdeči križ Slovenije

CORS: Center za obveščanje Republike Slovenije

NMP: Nujna medicinske pomoč

SZR: Služba za zaščito in reševanje

# SEZNAM PRILOG IN DODATKOV

Podatki, ki so potrebni za izvajanje tega načrta zaščite in reševanja, se pridobijo iz javnih zbirk, iz zbirk podatkov Mestne občine Kranj ter izvajalcev načrta zaščite in reševanja. Zbirke podatkov v prilogah in dodatkih pridobiva in ažurira SZR vsaj enkrat letno.

## 11.1 SKUPNE PRILOGE

**Številka IME SKUPNE PRILOGE**

P-1 Podatki o poveljniku, namestniku poveljnika in članih Štaba civilne zaščite MO Kranj

P-2 Podatki o dežurnih osebah MO Kranj zaposlenih v MO Kranj

P-3 Pregled sil za zaščito, reševanje in pomoč MO Kranj

P-4 Podatki o organih, službah in enotah CZ MO Kranj

P-5 Seznam zbirališč sil za zaščito, reševanje in pomoč MO Kranj

P-6 Pregled osebne in skupne opreme ter sredstev pripadnikov enot za zaščito,

reševanje in pomoč MO Kranj

P-7 Pregled javnih in drugih služb, ki opravljajo dejavnosti pomembne za ZIR MO Kranj

P-8 Pregled materialnih sredstev iz občinskih rezerv za primer naravnih in drugih nesreč

P-9 Pregled materialnih sredstev iz občinskih blagovnih rezerv za primer naravnih in drugih nesreč

P-10 Pregled pogodbenih gradbenih organizacij MO Kranj

P-11 Pregled gasilskih enot PGD GZ MO Kranj s podatki o poveljnikih in namestnikih poveljnikov

P-12 Pregled gasilskih enot in njihovih pooblastilih s podatki o poveljnikih in namestnikih poveljnikov

P-13 Pregled avtomobilskih lestev za gašenje in reševanje iz visokih zgradb

P-14 Pregled avtomobilskih cistern za prevoz pitne vode MO Kranj

P-15 Podatki o odgovornih osebah MO Kranj, ki se jih obvešča o nesreči

P-16 Pregled kontaktnih organov drugih držav in mednarodnih organizacij, dežel in županij sosed. drž.

P-17 Seznam prejemnikov informativnega biltena v MO Kranj

P-18 Seznam medijev, ki bodo posredovali obvestilo o izvedenem alarmiranju in napotke v MO Kranj za izvajanje zaščitnih ukrepov

P-19 Radijski imenik sistema zvez ZARE

P-20 Pregled sprejemališč za evakuirane prebivalce MO Kranj

P-21 Pregled objektov, kjer je možna začasna nastanitev ogroženih prebivalcev in njihove

zmogljivosti, ter lokacije primerne za postavitev zasilnih prebivališč v MO Kranj

P-22 Pregled organizacij, ki zagotavljajo prehrano v MO Kranj

P-23 Pregled lokacij načrtovanih za potrebe zaščite in reševanja v občinskih prostorskih

aktih MO Kranj

P-24 Pregled enot, služb in drugih operativnih sestavov društev in drugih nevladnih organizacij MO Kranj, ki sodelujejo pri reševanju

P-25 Pregled človekoljubnih organizacij v MO Kranj

P-26 Pregled centrov za socialno delo v MO Kranj

P-27 Pregled zdravstvenih domov, zdravstvenih postaj in reševalnih postaj v MO Kranj

P-28 Pregled splošnih in specialističnih bolnišnic v MO Kranj

P-29 Pregled veterinarskih organizacij v MO Kranj

P-30 Pregled stacionarnih virov tveganja zaradi nevarnih snovi v MO Kranj

P-31 Pregled kulturne dediščine v MO Kranj

P-32 Seznam članov komisije MO Kranj za ocenjevanje poškodovanosti objektov

P-33 Seznam članov komisije MO Kranj za ocenjevanje škode

## SKUPNI DODATKI

**Številka IME SKUPNEGA DODATKA**

D-1 Načrtovana finančna sredstva MO Kranj za izvajanje načrta ZIR

D-2 Načrt MO Kranj za zagotovitev prostorskih in drugih pogojev za delo poveljnika CZ MO Kranj in Štaba CZ MO Kranj

D-3 Načrt organizacije in delovanja logističnega centra MO Kranj ter prevzema in razdelitve mednarodne pomoči

D-4 Načrt zagotavljanja zvez v MO Kranj ob nesreči

D-5 Navodilo za organiziranje in vodenje informacijskega centra MO Kranj

D-6 Navodilo za izvajanje psihološke pomoči v MO Kranj

D-7 Navodilo prebivalcem za ravnanje ob nesreči v MO Kranj

D-8 Navodilo za obveščanje ob nesreči

D-9 Postopek usklajevanja načrta ZIR s temeljnim načrtom (se ne izdeluje več)**\***

D-10 Program usposabljanja, urjenja in vaj (se ne izdeluje več)**\***

D-11 Zbirke podatkov in njihovi viri (se ne izdeluje več)**\***

D-12 Vzorec obrazca za spremljanje materialne in finančne pomoči

D-13 Vzorec obrazca za povrnitev stroškov občinam ob nesreči

D-14 Vzorec odredbe o aktiviranju sil in sredstev za ZRP

D-15 Vzorec delovnega naloga

D-16 Vzorec zapisnika o poškodovanosti gradbenih objektov in infrastrukture

D-17 Vzorec prošnje za mednarodno/državno pomoč

D-18 Vzorec obrazca za obveščanje dežel in županij sosednjih držav

D-19 Vzorec sklepa o aktiviranju načrta ZIR ob nesreči

D-20 Vzorec sklepa o preklicu izvajanja zaščitnih ukrepov in nalog ZRP

D-21 Topografska karta

D-22 Načrti dejavnosti (CORS, MZ, MNZ, SV, MZIP, MZZ, MF, MGRT, MDDSZ, MKO, MIZŠ,MK, MP in UKOM)

POJASNILO: oznaka**\*:** Skupni dodatki D-9, D-10, in D-11 se glede na vsebino Uredbe o

vsebini in izdelavi načrtov ZIR (Ur. list RS, št. 24/12) ne izdelujejo več. Ne popolnjena mesta (D-9, D-10 in D-11) bodo ostala prazna vse do trenutka, ko se bo pojavila potreba in bomo navedene številke popolnili z novo vsebino dodatka. O vseh spremembah vas bomo sproti obveščali.